title: রাজ কাপুর

text: ১৯৪৬ সালে কৃষ্ণা মালহোত্রা'র সাথে বৈবাহিক সম্পর্ক স্থাপন করেন। জুন, ১৯৪৬ সালে চলচ্চিত্র সাময়িকী ফিল্মইন্ডিয়া প্রকাশ করে যে, পৃথ্বীরাজ কাপুরের প্রতিভাবান ও সুযোগ্য সন্তান রাজ কাপুর রেওয়ায় মে মাসের দ্বিতীয় সপ্তাহে মিস কৃষ্ণা মালহোত্রা'র সাথে পরিণয়সূত্রে আবদ্ধ হয়েছেন। কৃষ্ণা'র বাবা রাজ কাপুরের বাবার মাতৃসম্পর্কীয় কাকা ছিলেন। পারিবারিক সম্মতিক্রমে তাঁদের এ বিবাহ সম্পন্ন হয় ও স্ত্রী এবং মা হিসেবে কৃষ্ণা তাঁর দায়িত্ব পালন করেছেন সর্বান্তকরণে। কৃষ্ণার তিন ভাই রাজেন্দ্র নাথ, প্রেম নাথ এবং নরেন্দ্রনাথও অভিনয়কর্মের সাথে জড়িত ছিলেন। তাঁর বোন উমা খলনায়ক প্রেম চোপড়াকে বিয়ে করেন।


title: রাজ কাপুর

text: জীবনের শেষদিকে হাঁপানি রোগে ভুগছিলেন রাজ কাপুর। ১৯৮৮ সালে ৬৩ বছর বয়সে হাঁপানী সংক্রান্ত জটিলতায় তাঁর দেহাবসান ঘটে। দাদাসাহেব ফালকে পুরস্কার বিতরণী অনুষ্ঠানে নিজের পুরস্কার গ্রহণের উদ্দেশ্যে মঞ্চে যাবার সময় তিনি ভূপতিত হন ও দ্রুত তাঁকে চিকিৎসার্থে অল ইন্ডিয়া ইন্সটিটিউট অব মেডিকেল সায়েন্সেসে প্রেরণ করা হয়। সেখানে তিনি প্রায় একমাস অবস্থান করেছিলেন।


title: সুন্দরবনে সাত বছর

text:
সুন্দরবনে সাত বছর প্রখ্যাত কথাসাহিত্যিক বিভূতিভূষণ বন্দ্যোপাধ্যায় দ্বারা সমাপ্ত একটি রোমাঞ্চকর উপন্যাস। বিভূতিভূষণের মৃত্যুর দুই বছর পর অর্থাৎ ১৯৫২ খ্রিস্টাব্দে এটি প্রথম বইয়ের আকারে প্রকাশিত হয়। উপন্যাসটির সূচনা-অংশের লেখক কে এই নিয়ে মতভেদ আছে। গল্পের কাহিনীটি মূলত অভিযান-কেন্দ্রিক। প্রবল প্রতাপ নদী ও তার উত্তাল তরঙ্গের সঙ্গে মানুষের বাঁচার লড়াইয়ের মর্মস্পর্শী বর্ণনা এতে আছে।
বিভূতিভূষণ উপন্যাসটির ভূমিকায় লিখেছেন, 'শেষ দিকের কয়েকটি অধ্যায় লিখিয়া দিয়া এই পুস্তকের সুন্দর গল্পটি সমাপ্ত করিবার ভার আমার উপর ন্যস্ত হইয়াছিল।' প্রথম প্রকাশের পর মনে করা হয়েছিল, ভুবনমোহন রায় এর সূচনা-অংশের লেখক। কিন্তু, বইটির দ্বিতীয় মুদ্রণে (১৯৭৩ খ্রিস্টাব্দে) 'সখা ও সাথী' (১৮৯৫ খ্রিস্টাব্দ) পত্রিকার উল্লেখ থাকায় ধারণা করা হয়েছে, স্বয়ং ঐ পত্রিকার সম্পাদকই উপন্যাসের সূচনা-অংশ লিখে থাকতে পারেন। দীর্ঘদিন পর এটির পুনরুদ্ধার হয় এবং বইটির প্রথম প্রকাশক এটি সম্পূর্ণ করার জন্য বিভূতিভূষণকে অনুরোধ করেন।


title: সুন্দরবনে সাত বছর

text: পুরানো দিনে গঙ্গাসাগর-তীর্থ কেমন ছিল, তার একটা মোটামুটি চিত্ৰ উপন্যাসের সূচনা-অংশ থেকে পাওয়া যায়। বাঘ-কুমীর-বুনো মহিষ-অজগর অধ্যুষিত অবিভক্ত বাংলার ভয়ঙ্কর সুন্দরবনের পরিচিতিও মেলে।


title: সুন্দরবনে সাত বছর

text: গল্পে সবকিছু ছাপিয়ে বড় হয়ে দেখা দিয়েছে ঐ জায়গার একটি দ্বীপের (নাম কাছিমমারির চর) এক বৃদ্ধের চরিত্র। নায়ক-ছেলেটি বৃদ্ধকে জি ঞজাসা করছে, 'আপনি কাছিমের খোল একত্র করেন,মুক্তা সেচেন না? (তাঁর উত্তর) - 'না কাউকে দেখাই না। অনেক টাকার মাল। টাকা হলে মনে অহঙ্কার আসবে, বিলাসের ইচ্ছা আসবে। এমন সুন্দর জায়গা থেকে হবে চির-নির্বাসন।' এই এক আঁচড়ে ফুটে উঠেছে বৃদ্ধের চরিত্র। বিভূতিভূষণ সৃষ্ট এই চরিত্রটির জন্য অভিযান-কাহিনীটির এক মহত্তর ক্ষেত্রে উত্তরণ ঘটে।


title: রাতাবারি বিধানসভা কেন্দ্র

text: রাতাবারি বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তফসিলি প্রার্থীদের জন্য সংরক্ষিত করা হয়।


title: রাতাবারি বিধানসভা কেন্দ্র

text: রাতাবারি (আসন ক্র. ১) করিমগঞ্জ জেলায় অবস্থিত আসাম বিধানসভা সমষ্টির ৫টির  মধ্যে অন্যতম।


title: রাতাবারি বিধানসভা কেন্দ্র

text: রাতাবারি বিধানসভা আসামের অন্যান্য ৭ টি বিধানসভা আসনের যথা:- করিমগঞ্জ জেলায় পাথারকান্দি, করিমগঞ্জ উত্তর, করিমগঞ্জ দক্ষিণ ও বদরপুর  এবং হাইলাকান্দি জেলায় হাইলাকান্দি , কাটলিছেড়া এবং আলগাপুর পাশাপাশি করিমগঞ্জ লোকসভা সমষ্টির অংশ।


title: নারায়ণোপনিষদ্

text: নারায়ণোপনিষদ্ (সংস্কৃত: नारायण उपनिषत्) হল একটি অপ্রধান উপনিষদ্। "মুক্তিকোপনিষদ্" গ্রন্থে রাম ও হনুমানের কথোপকথনের আকারে তালিকাভুক্ত ১০৮টি উপনিষদের মধ্যে এই উপনিষদের স্থান ১৮শ। হেনরি টমাস কোলব্রুকের ১৯শ শতাব্দীর প্রথম ভাগের সংকলন গ্রন্থে এই উপনিষদ্‌টির স্থান ৩৩তম। এই গ্রন্থটি হিন্দুধর্মের বৈদিক যুগের গ্রন্থ নয়। এটি রচিত হয়েছিল মধ্যযুগে। তবে এই গ্রন্থের রচয়িতার নাম ও কালপঞ্জি সঠিক জানা যায় না। "নারায়ণোপনিষদ্" সংস্কৃত ভাষায় রচিত এবং কৃষ্ণ যজুর্বেদের সঙ্গে যুক্ত। এটি ১৪টি বৈষ্ণব উপনিষদের অন্যতম। নারায়ণের (বিষ্ণু) প্রতি ভক্তি এই গ্রন্থের প্রধান প্রতিপাদ্য বিষয়।


title: নারায়ণোপনিষদ্

text: পল ডুসেনের মতে, এই উপনিষদ্‌টি সেই সকল উপনিষদ্‌গুলির অন্যতম যেগুলিকে “কাল্ট অফ ফর্মুলা” হিসেবে চিহ্নিত করা যায়। এই জাতীয় উপনিষদে বস্তু ও দর্শনের থেকে একটি নির্দিষ্ট পদ্ধতির দিকে ধ্যান স্থান পরিবর্তন করে। "নারায়ণোপনিষদ্" গ্রন্থের পদ্ধতিটি হল, ‘ওঁ নমো নারায়ণায়’ মন্ত্রটি মোক্ষ লাভের পথ। এই মন্ত্রের মাধ্যমে বিষ্ণুর সাজুয্য প্রাপ্ত হওয়া যায়। এই গ্রন্থটিকে অন্যতম মন্ত্র উপনিষদ্ মনে করা হয়।


title: নারায়ণোপনিষদ্

text: "নারায়ণোপনিষদ্" গ্রন্থটির মতে, “সকল দেবদেবী, সকল ঋষি ও সকল জীব নারায়ণ থেকে জাত হয় এবং নারায়ণেই বিলীন হয়।” ডুসেন মনে করেন, সম্ভবত বিভিন্ন যুগের ধর্মগ্রন্থ থেকে পংক্তি চয়ন করে এই গ্রন্থটি সংকলিত হয়েছে।


title: নারায়ণোপনিষদ্

text: "নারায়ণোপনিষদ্" একটি ক্ষুদ্রায়তন উপনিষদ্। এই উপনিষদ্ পাঁচটি অধ্যায়ে বিভক্ত।


title: নারায়ণোপনিষদ্

text: উপনিষদের প্রথম অধ্যায়ে বলা হয়েছে যে, নারায়ণ প্রাণ (আত্মা, শ্বাস), ইন্দ্রিয় ও মন (চিৎ ও চৈতন্য) সৃষ্টি করেছেন। তিনি বায়ু, জ্যোতি, অপ, অগ্নি, খ ও পৃথিবী – ব্রহ্মাণ্ডের এই উপাদানগুলিও সৃষ্টি করেছেন। তাঁর থেকেই জন্মগ্রহণ করেছেন ব্রহ্ম, রুদ্র, প্রজাপতি, দ্বাদশ আদিত্য, ইন্দ্র, অষ্ট বসু, কাব্যের ছন্দ, সকল ঋষি ও সকল জীব। সকলেই নারায়ণ থেকে জাত হন এবং শেষে নারায়ণেই বিলীন হয়ে যান।


title: নারায়ণোপনিষদ্

text: দ্বিতীয় অধ্যায়ে ঘোষণা করা হয়েছে যে, নারায়ণ হলেন অদ্বিতীয়, চিরন্তন ঈশ্বর। তিনি এবং ব্রহ্ম, শিব, শক্র, কাল, সগুণ, নির্গুণ, অন্তস্থ, বহিঃস্থ, সকল ব্রহ্মাণ্ড, অতীয় ও ভবিষ্যৎ সকলই এক।


title: নারায়ণোপনিষদ্

text: তৃতীয় ও চতুর্থ অধ্যায়ে বলা হয়েছে যে, "নারায়ণোপনিষদ্" পাঠ করা হল ভয়হীন জীবনের পথ, অমরত্ব অর্জন এবং ব্রহ্মজ্ঞান প্রাপ্তি। এই গ্রন্থের মতে, পাঠ্য মন্ত্রটি হল ‘ওঁ নমো নারায়ণায়’। এই মন্ত্রটি ১-২-৫ অক্ষরবিশিষ্ট। এই মন্ত্র পাঠ করলে দীর্ঘ জীবন প্রাপ্ত হওয়া যায় এবং সকল জাগতিক ও আধ্যাত্মিক কামনা পূর্ণ হয়।


title: নারায়ণোপনিষদ্

text: পঞ্চম অধ্যায়ে বলা হয়েছে যে, যিনি ‘ওঁ নমো নারায়ণায়’ পদ্ধতিতে পূজা করেন, তিনি বিষ্ণুর স্বর্গে গমন করেন এবং জন্ম ও সংসার থেকে মুক্ত হন। যিনি এই উপনিষদ্ পাঠ করেন, তিনি সকল পাপ থেকে মুক্ত হন এবং নারায়ণের সাজুয্য প্রাপ্ত হন। এই গ্রন্থে আরও বলা হয়েছে,


title: বেঙ্গল মিউজিক কলেজ

text: বেঙ্গল মিউজিক কলেজ (বিএমসি) হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি সংগীত প্রশিক্ষণ মহাবিদ্যালয়। ১৯৪০ সালে ননীগোপাল বন্দ্যোপাধ্যায় এই মহাবিদ্যালয়টি স্থাপন করেন। ১৯৫৬ সালে এটি কলকাতা বিশ্ববিদ্যালয়ের অনুমোদন লাভ করে। এখানে ভারতীয় শাস্ত্রীয় সংগীতের উপর ইন্টারমিডিয়েট, স্নাতক (সাম্মানিক ও সাধারণ) ও স্নাতকোত্তর পাঠক্রম চালু রয়েছে।


title: বেঙ্গল মিউজিক কলেজ

text: ২০০৩ সালে এই মহাবিদ্যালয়ে মাস্টার অফ মিউজিক পাঠক্রম চালু হয়েছে এবং ২০০৯ সালে চালু হয়েছে একটি পিএইচ.ডি. কর্মসূচি। দুটিই কলকাতা বিশ্ববিদ্যালয়ের অনুমোদন প্রাপ্ত।


title: ক্ষত (চলচ্চিত্র)

text: ক্ষত ("Khawto" ) ২২ জুলাই ২০১৬-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, রাইমা সেন, ও পাওলি দাম।


title: ক্ষত (চলচ্চিত্র)

text: বোয়টিতে প্রসেনজিৎকে একজন লেখকের ভূমিকায় দেখা যাবে। যে একজন অদ্ভুত শক্তির অধিকারী; ভবিষ্যতে কি হবে তা তিনি আগেই বুঝতে পারেন এবং তাই লেখেন। এছাড়াও বোয়টিতে যৌনতা, বিশ্বাসঘাতকতা, ভালবাসা ও সহিংসতায় পরিপূর্ণ।


title: জয় জিনেন্দ্র

text: জয় জিনেন্দ্র! (সংস্কৃত: जय जिनेन्द्र, ) হল জৈনদের একটি সাধারণ সম্ভাষণ। এই শব্দবন্ধটির অর্থ ‘শ্রেষ্ট জিনের জয় হোক।’ উল্লেখ্য, জৈন তীর্থঙ্করদের ‘জিন’ বলা হয়।


title: জয় জিনেন্দ্র

text: এই সম্মানপ্রদর্শনের সম্ভাষণটি দুটি সংস্কৃত শব্দ দ্বারা গঠিত: ‘জয়’ ও ‘জিনেন্দ্র’।


title: চার অধ্যায় (হিন্দি চলচ্চিত্র)

text: চার অধ্যায় হল ১৯৯৭ সালে মুক্তিপ্রাপ্ত একটি ভারতীয় হিন্দি নাটকীয় চলচ্চিত্র। ১৯৩৪ সালে লিখিত রবীন্দ্রনাথ ঠাকুরের শেষ উপন্যাস "চার অধ্যায়" অবলম্বনে নির্মিত এই ছবিটির চিত্রকাহিনি রচনা ও পরিচালনা করেন কুমার সাহানি।


title: চার অধ্যায় (হিন্দি চলচ্চিত্র)

text: এই ছবির প্রেক্ষাপট ১৯৩০ ও ১৯৪০-এর দশকের পরবর্তী বঙ্গীয় নবজাগরণ যুগ। ছবির চরিত্রগুলি হল তরুণ বুদ্ধিজীবী ও বিপ্লবী। তাঁরা ভারতের স্বাধীনতা আন্দোলনের সঙ্গে যুক্ত। ছবির বিষয়বস্তু হল ব্যক্তিগত জীবনে রাজনৈতিক ইস্যুগুলির প্রভাব, অন্ধ জাতীয়তাবাদ ও নেতার প্রতি অন্ধ আনুগত্য এবং আদর্শবাদের কুৎসিত দিক।


title: চার অধ্যায় (হিন্দি চলচ্চিত্র)

text: ছবির অভিনেতা-অভিনেত্রীরা বেশিরভাগই অপেশাদার। এঁরা হলেন নন্দিনী ঘোষাল (কেলুচরণ মহাপাত্রের ছাত্রী এক ওড়িশি নৃত্যশিল্পী), কৌশিক গোপাল (মনস্তত্ত্ববিদ), সুমন্ত চট্টোপাধ্যায় (বিজ্ঞাপন ও মঞ্চ অভিনেতা)।


title: ক্ষেপণাস্ত্র প্রযুক্তি নিয়ন্ত্রণ গোষ্ঠী

text:
ক্ষেপনাস্ত্র প্রযুক্তি নিয়ন্ত্রণ গোষ্ঠী বা এমটিসিআর হল ক্ষেপনাস্ত্র, রকেট, ড্রোণ প্রভৃতি অস্ত্র নিয়ন্ত্রণ গোষ্ঠী। এই গোষ্ঠী বিশ্বে ক্ষেপনাস্ত্র নিয়ন্ত্রণের এক শক্তিশালী সংগঠন।বর্তমানে এই গোষ্ঠীর সদস্য সংখ্যা ৩৫। সংগঠনটিতে যুক্ত হওয়ার প্রধান শর্ত হল সদস্য দেশটি ৫০০ কেজি ও ৩০০ কিমির বেশি পাল্লার ক্ষেপনাস্ত্র তৈরি করা ও ছোড়া যাবে না।
১৯৮৭ সালে জি৭ গোষ্ঠীর সদস্য জাপান, ব্রিটেন, ফ্রান্স, জার্মানি, ইটালি, কানাডা ও যুক্তরাষ্ট্রকে নিয়ে "এমটিসিআর" প্রতিষ্ঠিত হয়। ২০১৬ সালের ২৭ জুনের আগে গোষ্ঠীটির মোট সদস্য ছিল ৩৪টি। ২০১৬ সালের ২৭ জুন নতুন সদস্য হিসাবে ভারত সংগঠনে যুক্ত হয়।ভারত বর্তমানে সংগঠনটির ৩৫তম পূর্ণ সদস্য।
সংগঠনটির সদস্য সংখ্যা ৩৫।


title: ২০০৭ সালের বাংলাদেশী চলচ্চিত্রের তালিকা

text: ২০০৭ সালে বাংলাদেশে মুক্তিপ্রাপ্ত চলচ্চিত্রের তালিকা।


title: দ্য রাজ প্যালেস

text: দ্য রাজ প্যালেস ভারতের রাজস্থানের জয়পুরে অবস্থিত আড়াই শতাব্দীরও অধিক পুরোনো একটি রাজ প্রাসাদ যা বর্তমানে একটি ঐতিহ্যবাহী গ্র্যান্ড হোটেলে রূপান্তরিত করা হয়েছে।


title: দ্য রাজ প্যালেস

text: হোটেলটি ভারত সরকার দ্বারা "ভারতের সেরা ঐতিহ্যবাহী হোটেল" এবং ওয়ার্ল্ড ট্রাভেল অ্যাওয়ার্ড দ্বারা পরপর সাত বার "বিশ্বের নেতৃস্থানীয় ঐতিহ্যবাহী হোটেল" হিসাবে ভূষিত এবং পুরস্কৃত হয়েছে। এ সম্পদটি ওয়ার্ল্ড (SLH) এর "স্মল লাক্সারি হোটেল" এর একজন সদস্য। এটা জিকেভি(GKV) গ্রুপ কোম্পানি দ্বারা পরিচালিত, যে কোম্পানীটির তথ্য প্রযুক্তি শিল্পেও পদচারণা রয়েছে।


title: দ্য রাজ প্যালেস

text: ১৫০৩ খ্রিস্টাব্দে, মহারাজা পৃথ্বীরাজ সিং জি আম্বারের শাসক ছিলেন, যা জয়পুর নির্মিত হওয়ার আগের রাজধানী ছিল । ১৫৬৮ খ্রিস্টাব্দে তাঁর বংশধরদের মধ্যে একজন ঠাকুর মনোহর দাস জি, তৎকালীন অ্যাম্বারের প্রধানমন্ত্রী, যিনি রাজপুত ইতিহাসের সর্বশ্রেষ্ঠ যোদ্ধা ছিলেন । ঠাকুর সাহেব এবং জয়পুরের মহারাজা মানসিং একত্রে ২২ টি যুদ্ধে জয়লাভ করেন । আফগানিস্তানের কান্দাহার যুদ্ধে তিনি শত্রুপক্ষের পতাকা ছিনিয়ে এনে রাজাকে উপহার দেন, বিনিময়ে তিনি আম্বারের সত্যিকারের পতাকা লাভ করেন এবং প্রচুর সম্পদের অধিকারী হন ।


title: দ্য রাজ প্যালেস

text: তার বংশধরদের একজন ঠাকুর মোহন সিং জি, যিনি চাউমুর শাসনকর্তা ছিলেন এবং তৎকালীন প্রধানমন্ত্রী ১৭২৭ সালে জয়পুরের প্রথম প্রাসাদ নির্মাণ করেন, যা বর্তমানে “রাজ প্যালেস” নামে পরিচিত । প্রাসাদটিতে এখনও তার ১৬তম প্রজন্মের বংশধররা বাস করে এবং বর্তমানে প্রাসাদটির মালিক রাজকুমারী জয়ন্দ্রা কুমারী ।


title: দ্য রাজ প্যালেস

text:
প্রিন্সেস জয়ন্দ্রা কুমারীর তত্ত্বাবধানে, ৮০০ শ্রমিকের একটি দল ১৯৯৫ সালে প্রাসাদটির করিডোর, আবাসিক কোয়ার্টার এবং আঙ্গিনায় সংস্কার কাজ শুরু করে ।
আধুনিকায়ন করার পাশাপাশি প্রাসাদটির ঐতিহাসিক গুরুত্ব এবং সৌন্দর্য অক্ষুন্ন রাখা হয় । প্রাসাদটিকে ১৯৯৭ সালের ১০ আগস্ট একটি গ্র্যান্ড ঐতিহ্যবাহী হোটেল হিসাবে চালু করা হয় । স্যুইটে একটি ব্যক্তিগত জাদুঘর প্রতিষ্ঠার মাধ্যমে হোটেলটিতে "মিউজিয়াম স্যুইট" প্রতিষ্ঠা করা হয় যা বিশ্বের যে কোনো হোটেলের ক্ষেত্রে একটি অনন্য নজির । সংস্কারকৃত প্রাসাদটিতে প্রাপ্ত সুবিধাসমূহ যে কোনো অতিথির জন্য যেনো সহজলভ্য হয়, সে দিকে বিশেষ নজর রাখা হয় ।


title: দ্য রাজ প্যালেস

text: হোটেলেটি "স্মল লাক্সারি হোটেল অব দ্যা ওয়ার্ল্ড", "ফাইভ স্টার এলায়েন্স" ও "ভিসা লাক্সারি কালেকশন" এর সদস্য হওয়ার মর্যাদা লাভ করে।


title: শিব নিবাস প্যালেস

text: শিব নিবাস প্যালেস () রাজস্থানের উদয়পুরের মহারানার পূর্বের বাসভবন, যা পিকোলা হ্রদের তীরে অবস্থিত।


title: শিব নিবাস প্যালেস

text: সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন।


title: শিব নিবাস প্যালেস

text: অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন।


title: শিব নিবাস প্যালেস

text: ১৯৫৫ সালে যে সময় ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়।


title: শিব নিবাস প্যালেস

text: রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন।


title: শিব নিবাস প্যালেস

text: প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান।প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন।


title: শিব নিবাস প্যালেস

text: হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা।


title: শিব নিবাস প্যালেস

text: প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়।


title: পরশুরামের প্রাসাদ

text: পরশুরামের প্রাসাদ ঐতিহাসিক মহাস্থানগড়ের সীমানা প্রাচীর বেষ্টনীর ভিতরে যেসব প্রাচীন সভ্যতার নিদর্শন আবিষ্কৃত হয়েছে তার মধ্যে অন্যতম। স্থানীয়ভাবে এটি তথাকথিত হিন্দু নৃপতি পশুরামের প্যালেস নামে পরিচিত। পরশুরাম ছিলেন বিষ্ণুর ষষ্ঠ অবতার। তিনি ত্রেতা যুগে বর্তমান ছিলেন। পরশুরামের পিতা জমদগ্নি ব্রাহ্মণ হলেও, মা রেণুকা ছিলেন ক্ষত্রিয়। কঠোর তপস্যা করে তিনি শিবের নিকট হতে পরশু লাভ করেন এবং যুদ্ধবিদ্যা শেখেন।


title: পরশুরামের প্রাসাদ

text: ১৯০৭, ১৯৬১ ও ১৯৯৫ সালে মোট তিন বার এখানে প্রত্নতাত্ত্বিক খনন কাজ পরিচালনা করে তিনটি নির্মাণ যুগের সন্ধান পাওয়া যায়।


title: পরশুরামের প্রাসাদ

text: ১৯৬১ সালে উপরিভাগের ইমারত ভেদ করে দুইটি গভীর খাদ খননের ফলে আরও দুইটি নির্মাণ যুগের ইমারতের ভগ্নাবশেষসহ বহুসংখ্যক উজ্জ্বল মৃৎপাত্রের টুকরা পাওয়া যায়। যা সুলতানি আমলের মৃৎপাত্রের সাথে সাদৃশ্যপূর্ন। অর্থাৎ দ্বিতীয় পর্যায়ের নির্মাণ কাল ১৫শ/১৬শ শতকের বা সুলতানী আমলের বলে প্রত্নতত্ত্ববিদগণ ধারণা করেন। এছাড়া এখানে কোম্পানি আমলের (১৮৩৫-১৮৫৩) দুইটি মুদ্রা পাওয়া গেছে।


title: পরশুরামের প্রাসাদ

text: সুলতানী আমলের ইমারতের নিচে প্রথম পর্যায়ে নির্মিত ইমারতের ভবনাবশেষসহ পোড়ামাটির চিত্রফলক, প্রস্তর নির্মিত বিষ্ণুপট্টের ভগ্নাংশ ও বহু কড়ি পাওয়া গেছে। প্রথম পর্যায়ে প্রাপ্ত স্থাপত্যের কাঠামো ও প্রত্নবস্তুর সাথে পাল আমলের কাঠামো ও প্রত্নবস্তুর সাদৃশ্য রয়েছে। অর্থাৎ প্রথম পর্যায়ে প্রাপ্ত এ সকল নিদর্শন থেকে ধারণা করা যায়, এখানে অষ্টক শতক বা পাল আমলের নির্মিত ইমারতের ধ্বংসাবশেষ রয়েছে।


title: পরশুরামের প্রাসাদ

text: উপরের স্তরে অপেক্ষাকৃত আধুনিককালে নির্মিত একটি বিরাট আবাস বাটির সম্পূর্ণ নকশা উন্মোচিত হয়েছে। অন্দর মহলে অবস্থিত ছোট একটি অঙ্গনের দিকে মুখ করে নির্মিত পৃথক পৃথক ৪টি মহল বা অংশের অস্তিত্ব পাওয়া গেছে। মোহগুলোর প্রবেশ পথ সহ বেশ কিছু কক্ষ, সোপান শ্রেণী, সীমানা প্রাচীর এবং পুর্ব ও পশ্চিমে দুটি প্রবেশদ্বার আবিষ্কৃত হয়েছে। মুল প্রবেশদ্বার হচ্ছে পুর্ব পাশের প্রবেশদ্বার। যার দুই পাশে দুইটি প্রহরী কক্ষের নিদর্শন দেখা যায়। উপরিভাগে মোঘল ও ব্রিটিশ আমলে ব্যবহৃত ছোট আকারে ইট, চুন সুরকীর আস্তর, চুনকামের ব্যবহার, গঠনশৈলী ইত্যাদি দেখে অনুমান করা যায় যে, এই ইমারত অষ্টাদশ শতকের শেষদিকে নির্মিত হয়েছিল।


title: দেখা, না-দেখায়

text: দেখা, না-দেখায় হল ২০১৩ সালে মুক্তিপ্রাপ্ত একটি ভারতীয় বাংলা নাটকীয় চলচ্চিত্র। এই ছবিটি রবীন্দ্রনাথ ঠাকুরের "অপরিচিতা" নামক ছোটোগল্প অবলম্বনে নির্মিত। ছবিটি পরিচালনা করেছেন অর্ণব ঘোষাল এবং প্রযোজনা করেছেন নিবেদিতা দাশগুপ্ত। ছবির প্রধান চরিত্রে অভিনয় করেছেন সমদর্শী দত্ত ও দেবস্মিতা সাহা। ছবির সংগীত পরিচালনা করেছেন দীপ্তনীল চৌধুরী। ছবিটি মুক্তি পেয়েছিল ২০১৩ সালের ১৯ এপ্রিল।


title: দেখা, না-দেখায়

text:
"দেখা, না-দেখায়" ছবির প্রধান চরিত্র উত্তর কলকাতার এক ২৩ বছরের যুবক। তার নাম অনুপম (সমদর্শী দত্ত অভিনীত)। সে তার মা (লাবনি সরকার) ও মামার (কৌশিক বন্দ্যোপাধ্যায়) সঙ্গে থাকে। পরিবারের আদরে সে পুরোপুরি বিগড়ে গিয়েছিল। নিজের পায়ে দাঁড়ানোর শিক্ষা সে পায়নি। বয়সের তুলনায় সে ছিল অনেকটাই শিশুসুলভ। বাইরের জগত সম্পর্কে তার কোনও ধারণাই ছিল না। সে নিজের স্বপ্নের জগতে বাস করত। কাজকর্ম কিছুই করত না। তার মামা তার জন্য একটি পাত্রীর সন্ধান করছিলেন। অনুপমের কলেজের সিনিয়র ছিল হরিশ (প্রসূন গায়েন)। সে একদিন অনুপমের মামাকে অনুপমের জন্য পাত্রী সন্ধানের কাজে সাহায্য করতে আসে। সে অনুপমের জন্য ডাক্তার শম্ভুনাথের (মৃণাল মুখোপাধ্যায়) কন্যা কল্যাণীর (দেবস্মিতা সাহা) নাম প্রস্তাব করে। কিন্তু বিয়ের দিন অনুপমের মামা কল্যাণীর বাবাকে অপমান করেন। ফলে কল্যাণী অনুপমকে বিয়ে করতে অসম্মত হন। ডাক্তার শম্ভুনাথ ও কল্যাণী অনেক দূরে চলে যান। এতে অনুপম খুব দুঃখিত হয়। সে কিছু করার সিদ্ধান্ত নেয়। সে বাড়ি ছেড়ে কল্যাণীর সন্ধানে বেরিয়ে পড়ে। তার সন্ধান পাওয়ার পর অনুপম তাকে তার কাজে সাহায্য করার প্রস্তাব দেয়। কল্যাণী ঠিক করেছিল সে কখনও বিয়ে করবে না। কিন্তু শেষ পর্যন্ত সে অনুপমকে তার সঙ্গে থাকার এবং তার কাজে সাহায্য করার অনুমতি দেয়।
"দেখা, না-দেখায়" ছবির সাউন্ডট্র্যাকে সুরারোপ করেছেন দীপ্তনীল চৌধুরী। ট্র্যাক-তালিকার প্রত্যেকটি গানই রবীন্দ্রসংগীত।


title: দেখা, না-দেখায়

text: "দেখা, না-দেখায়" ছবিটিকে বেশিরভাগ সমালোচকই নেতিবাচক দিক থেকে দেখেছেন। যদিও এই ছবিতে রবীন্দ্রসংগীতের ব্যবহার প্রশংসিত হয়েছে। "দ্য টাইমস অফ ইন্ডিয়া" ৫ তারার মধ্যে এই ছবিকে ১.৫ দিয়েছে। এই সংবাদপত্রে লেখা হয়, “রবীন্দ্রনাথের ছোটোগল্পের চলচ্চিত্রায়ন নিঃসন্দেহে একটি ভাল উদ্যোগ। কিন্তু ছবির প্যাকেজিং-এর ক্ষেত্রে পরিচালক হতাশ করেছেন। চিত্রনাট্যটি দর্শককেআকর্ষণ করে রাখতে অক্ষম। ছবিতে ভাল সংলাপও কম। প্রথমার্ধটি তাও সহনীয়। কিন্তু দ্বিতীয়ার্ধটি দীর্ঘসূত্রিতার দোষে দুষ্ট। হিন্দি সংলাপের ব্যবহার দ্বিতীয়ার্ধে প্রয়োজনীয় হলেও হাস্যকর হয়েছে। ডাবিং-এর ক্ষেত্রে পরিচালকের উচিত ছিল একজন পেশাদারকে ব্যবহার করা। পোষাকের ক্ষেত্রে ব্যাপারটা পুরোপুরিই ছবির প্রেক্ষাপটের সময়কালের সঙ্গে বেমানান হয়েছে। ক্যামেরার কাজ ও সম্পাদনা একটু নিম্নমানের। তবে স্বপ্নের মুহূর্তগুলি সুন্দরভাবে ধরা হয়েছে। এই ছবিতে ব্যবহৃত রবীন্দ্রনাথের গানগুলি উল্লেখনীয়।


title: দেখা, না-দেখায়

text: "গোমোলো" এই ছবিটিকে ৫-এর মধ্যে ৩ রেট রিয়েছে। গোমোলোর আদিত্য চক্রবর্তী লিখেছেন: “কলকাতার বাইরে অল্প কয়েকটি জায়গাতেই এই ছবিটি শ্যুট করা হয়েছে। তাই এই ছবির সিনেমাটোগ্রাফি ভাল হয়েছে। ছবির সব কটি গানই যেহেতু রবীন্দ্রসংগীত, সেহেতু এগুলির প্রত্যেকটি বিশেষ উল্লেখ প্রয়োজন। এগুলি গেয়েছেন শান, শুভমিতা, অন্বেষা, রূপঙ্কর এবং অন্যান্য শিল্পীরা যারা রবীন্দ্রসংগীত গান না। তাঁরা গানগুলি যথেষ্ট ভাল গেয়েছেন। সমদর্শী দত্তর চেহারাটি দেখে তাঁকে রবীন্দ্রনাথের সমকালের ব্যক্তি মনে হচ্ছিল। তাঁর চুলের ভঙ্গিমা, চেহারা ও অভিনয় সব কিছুই বেশ ভাল হয়েছে। অনুপমের সিনিয়র হরিশের ভূমিকায় প্রসূন গায়েন হঠাৎ করে ছবিতে উদিত হন। তাঁর প্রবেশ অসাধারণ হয়েছে। আরও ভাল চরিত্র পেলে তিনি যথেষ্ট প্রভাব বিস্তার করতে পারবেন। হরিশের প্রেমিকার ভূমিকায় দেবিকাও বেশ ভাল অভিনয় করেছেন। ছবির নায়িকা দেবস্মিতা সাহার থেকে তিনি অনেক ভাল। দেবস্মিতা ছবির সবচেয়ে দুর্বল চরিত্র। তাঁর উচ্চারণ ও তাঁর অভিনয়ের ক্ষমতা নিয়ে প্রশ্নের অবকাশ রয়েছে। ছবিতে গতির অভাব রয়েছে। ছবির দেরিতে মুক্তি পাওয়াও ছবির ক্ষতি করেছে।


title: ২০১৬ অস্ট্রেলিয়া ক্রিকেট দলের শ্রীলঙ্কা সফর

text: অস্ট্রেলিয়া জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলংকা সফর করে, যা ২৬ জুলাই থেকে ৯ সেপ্টেম্বর ২০১৬-এ অনুষ্ঠিত হয়।


title: ছত্রপতি শাহু মহারাজ টার্মিনাস

text: ছত্রপতি শাহু মহারাজ টার্মিনাস অথবা শ্রী ছত্রপতি শাহু মহারাজ টার্মিনাস মহারাষ্ট্রের কোলহাপুর শহরের প্রধন রেল টার্মিনাস। স্টেশনটি মিরাজ-কোলহাপুর লাইনের প্রান্তিক স্থানক। স্থনকটি বিভিন্ন দ্রুতগামী ট্রেন দ্বার মুম্বাই, কলকাতা, দিল্লী, হায়দ্রাবাদ, আহমেদাবাদ ইত্যাদি ভারতের বড় শহরসমূহের সাথে সংযুক্ত। সাম্প্রতিক ভারতের রেলমন্ত্রী, ২০১৬-১৭ রেলবাজেটে, কেলহাপুর থেকে বৈভববাড়ি একটি নতুন রুট; এবং কোলহাপু-পুণে রুটে বৈদ্যুতিকরণের কথা ঘোষণা করেছেন। এখান থেকে প্রতিদিন মিরাজের জন্য প্যাসেঞ্জার ট্রেন পাওয়া যায়। স্থানকটির নাম কোলহাপুরের মহারাজ শাহু মহারাজের নামে নামকৃত।


title: ছত্রপতি শাহু মহারাজ টার্মিনাস

text: † - ভুসাবাল জংশন হোয়ে


title: তিতে

text: আদেনর লিওনার্দো বাচ্চি (; জন্ম: ২৫ মে, ১৯৬১) রিও গ্রান্দে দো সাল এলাকার কাক্সিয়াস দো সালে জন্মগ্রহণকারী সাবেক ব্রাজিলীয় ফুটবলার ও ম্যানেজার। বর্তমানে তিনি জাতীয় দলের কোচের দায়িত্ব পালন করছেন। এরপূর্বে বেশ কয়েকটি ক্লাবে খেলাসহ ম্যানেজারের দায়িত্বে ছিলেন। করিন্থিয়ান্সের সাফল্য লাভে ব্যাপক ভূমিকা রাখেন তিতে। দলটিকে ২০০৪ থেকে ২০০৫ এবং ২০১০ থেকে ২০১৩ সাল পর্যস্ত প্রশিক্ষণ প্রদান করেন। এ সময়ে দলটি প্রথমবারের মতো কোপা লিবার্তাদোরেস ও দ্বিতীয়বারের মতো ফিফা ক্লাব বিশ্বকাপের শিরোপা জয় করতে সক্ষম হয়। এরপর ২০১৫ থেকে ২০১৬ সালের জুনের পূর্বে কোচের দায়িত্ব গ্রহণের পূর্ব পর্যন্ত আধুনিক ফুটবল নিয়ে ব্যাপক গবেষণা করেন।


title: তিতে

text: ১৯৭৮ সালে কাক্সিয়াস ক্লাবের মাধ্যমে খেলোয়াড়ী জীবনের সূত্রপাত ঘটে তাঁর। ১৯৮৪ সালে এস্পোর্তিভো দে বেন্তো গঙ্কালভেসে চলে যান। ১৯৮৫ সালে পর্তুগুইসায় স্থানান্তরিত হন। ১৯৮৬ থেকে ১৯৮৮ মেয়াদে গুয়ারানিতে চলে যান। এ সময়েই তিনি তাঁর খেলোয়াড়ী জীবনের সেরা সফলতা লাভ করেন। ১৯৮৬ সালের ক্যাম্পিওনাতো ব্রাসিলেইরো সিরিএ, ১৯৮৭ সালের কোপা ইউনিয়াও এবং ১৯৮৮ সালের সাঁও পাওলো স্টেট চ্যাম্পিয়নশীপের শিরোপা জয়ী দলের অন্যতম সদস্য ছিলেন তিনি। কিন্তু ২৭ বছর বয়সে হাঁটুর আঘাতপ্রাপ্তিতে তাঁর খেলোয়াড়ী জীবনের অকাল সমাপ্তি ঘটে। এরফলে তিনি তাঁর পায়ের কার্যক্ষমতা হারিয়ে ফেলেন।


title: তিতে

text: তিতের প্রথম ম্যানেজারের চাকুরী ছিল ১৯৯০ সালে গারিবল্ডি শহরের গুয়ারানিতে। এরপর তিনি ভেরানোপোলইস, ইপিরাঙ্গা দে এরিচিম এবং জুভেন্তাদে এ দায়িত্বে ছিলেন।


title: তিতে

text:
করিন্থিয়ান্স থেকে চলে আসার পর আধুনিক ফুটবলকে ঘিরে অগ্রসর হন। এ সময়ে তিনি আমন্ত্রণ পেলেও প্রত্যাখ্যান করেন। ২০১৪ সালের ফিফা বিশ্বকাপসহ বেশ কিছুসংখ্যক খেলা পর্যবেক্ষণ করেন। এছাড়াও আর্সেনালসহ বেশ কয়েকটি ক্লাবও পরিদর্শন করেন এবং কার্লো অ্যান্সেলত্তি'র রিয়াল মাদ্রিদে যান।
তাঁকে ব্রাজিলের নতুন কোচের মর্যাদার বিষয়টি কেবলমাত্র সময়ের ব্যাপার ছিল। এসময়ে জাপান দলেরও আমন্ত্রণ পান তিনি। কিন্তু দুঙ্গাকে জাতীয় দলের কোচ হিসেবে মনোনয়ন দেয়া হয়। এমনকি জাপান দলের সাথেও কোন আলাপ-আলোচনায় বসেননি তিনি। ১৫ ডিসেম্বর, ২০১৪ তারিখে করিন্থিয়ান্সের ম্যানেজার হিসেবে ফিরে আসার ঘোষণা দেন তিনি। ২০১৫ সালে ক্যাম্পিওনাতো ব্রাসিলেইরো সিরিএ প্রতিযোগিতার ইতিহাসে সেরা সাফল্য লাভে সক্ষম হন তিনি।


title: তিতে

text: ২০১৬ সালে কোপা আমেরিকার শতবার্ষিকী প্রতিযোগিতায় দলের বিপর্যয়ের প্রেক্ষিতে দুঙ্গা'র উপর ফেডারেশনের ক্ষোভ পরিলক্ষিত হয়। এরফলে তাঁর পরিবর্তে জুন, ২০১৬ সালে তিতেকে ব্রাজিল দলের কোচ হিসেবে নিয়োগ দেয়া হয়।


title: রাণী চেন্নাম্মা এক্সপ্রেস

text: রাণী চেন্নাম্মা এক্সপ্রেস ব্যাঙ্গালোর থেকে মহারাষ্ট্রের কোলহাপুর গামী একটি প্রাত্যহিক ট্রেন। এটি দক্ষিণ-পশ্চিম রেল'র উল্লেখ্য ট্রেনগুলির একটি; যাতে উচ্চমানের বগি সহ উন্নত লোকোমটিভ ইঞ্জিন ব্যবহার করা হয়েছে। ট্রেনটি দৈনিক পরিচালিত হয় এবং ৭৯৭ কিমি পথ অতিক্রমণ করে।


title: রাণী চেন্নাম্মা এক্সপ্রেস

text: ট্রেনটি কর্ণাটকের ব্যাঙ্গালোর থেকে উত্তরে হুবলি-ধরওয়াড় ও বেলগাঁও পর্যন্ত সারারাত চলে। ট্রেনটি ২১:১৫তে ব্যাঙ্গালোর থেকে রওয়ানা হয় ০৫:৩০এ হুবলি পার করে এবং ১৩:৪০এ কোলহাপুর পৌছয়।


title: রাণী চেন্নাম্মা এক্সপ্রেস

text: ট্রেনটি কর্ণাটক'র বিভিন্ন শহরগুলিকে সংযুক্ত করে যেমন, হুবলি, ধরওয়াড়, বেলগাঁও, হাবেরী, দাবাংগের ও টুমকুর থেকে ব্যাঙ্গালোর।


title: রাণী চেন্নাম্মা এক্সপ্রেস

text: ট্রেনটির নামকরণ করা হয় রাণী চেন্নাম্মার নামানুসারে। যিনি ভারতে রাজ্য কর্ণাটকের উত্তরাংশের রাণী ছিলেন। রাণী চেন্নাম্মা একজন সাহসী, বীর রাণী ছিলেন যিনি তার রাজকর্ম কিত্তুর থেকে পরিচালনা করতেন।


title: একনাথ

text: একনাথ ছিলেন একজন বিশিষ্ট মারাঠি সন্ত, পণ্ডিত ও বারকরী সম্প্রদায়-ভুক্ত সন্তকবি। মারাঠি সাহিত্যের বিকাশের ক্ষেত্রে তাঁকে তাঁর পূর্বসূরি ধ্যানেশ্বর ও নামদেব এবং উত্তরকালের তুকারাম ও সমর্থ রামদাসের মধ্যে সংযোগ-সাধনকারী মনে করা হয়। অধুনা ভারতের মহারাষ্ট্র রাজ্যের অন্তর্গত পৈঠনে একনাথ জন্মগ্রহণ করেছিলেন। তাঁর পিতার নাম সূর্যনারায়ণ ও মাতার নাম রুক্মিণী। কথিত আছে, বাল্যকালে একদিন একনাথ একটি শিব মন্দিরের বাইরে বসে ছিলেন। এমন সময় তিনি একটি কণ্ঠস্বর শুনতে পান। ঐ কণ্ঠস্বর তাঁকে গৃহত্যাগ করে দেওঘরে গিয়ে গুরু জনার্দন স্বামীর সন্ধান করতে বলে। একনাথ গৃহত্যাগ করে দেওঘর চলে যান। পৈঠনে ফিরে এসে তিনি তাঁর ঠাকুরদা ও ঠাকুরমার ইচ্ছানুসারে গিরিজা বাইকে বিবাহ করেন। পরবর্তীকালে তাঁদের সংসারে তিনটি সন্তানের জন্ম হয়েছিল। এঁরা হলেন গোদাবরী, হরি পণ্ডিত ও গঙ্গা। বহু বছর পরে যখন একনাথের স্বাস্থ্য ভেঙে পড়ে, তখন তিনি দেহত্যাগের সিদ্ধান্ত নেন। তিনি তাঁর শিষ্য গব্বকে দায়িত্ব দেন, যেখানে তিনি রামায়ণ পাঠ শেষ করেছিলেন, সেখান থেকে রামায়ণ পাঠ করার। গোদাবরী নদীর তীরে শেষ ধর্মোপদেশ দানের পর, নদীতে প্রবেশ করে তিনি দেহত্যাগ করেন।


title: একনাথ

text: একনাথের জীবৎকালের সঠিক তারিখ জানা যায় না। তবে প্রথাগত বিশ্বাস অনুসারে, তিনি খ্রিস্টীয় ১৬শ শতাব্দীর মধ্য থেকে শেষার্ধের ব্যক্তিত্ব ছিলেন। কিংবদন্তি অনুসারে, তিনি পৈঠনের এক ব্রাহ্মণ পরিবারে জন্মগ্রহণ করেন। বাল্যকালেই তিনি পিতৃমাতৃহীন হন। তাঁর ঠাকুরদা ভানুদাস তাঁকে লালনপালন করেন। ভানুদাস ছিলেন বারকরী সম্প্রদায়ের এক বিশিষ্ট ব্যক্তিত্ব। কোনও কোনও সূত্র অনুসারে, ভানুদাস ছিলেন একনাথের প্রপিতামহ। সম্ভবত (তবে নিশ্চিত নয়) একনাথের গুরু জনার্দন ছিলেন একজন সুফি।


title: একনাথ

text: একনাথ "ভাগবত পুরাণ" গ্রন্থের একটি পাঠান্তর রচনা করেছিলেন। এটি "একনাথী ভাগবত" নামে পরিচিত। এছাড়া তিনি "ভাবার্থ রামায়ণ" নামে "রামায়ণ" গ্রন্থের একটি পাঠান্তরও রচনা করেন। একনাথ "রুক্মিণী স্বয়ম্বর" "হস্তমালক" রচনা করেন। এটি ৭৬৪টি ওবীতে নিবদ্ধ এবং আদি শঙ্কর রচিত একই নামের একটি ১৪-শ্লোকী সংস্কৃত স্তোত্রের ভিত্তিতে লিখিত।


title: একনাথ

text: তাঁর অন্যান্য রচনাগুলি হল "শুকাষ্টক" (৪৪৭ ওবী), "স্বাত্মা-সুখ" (৫১০ ওবী), "আনন্দ-লহরী" (১৫৪ ওবী), "চিরঞ্জীব-পদ" (৪২ ওবী), "গীতা-সার" ও "প্রহ্লাদ-বিজয়"। মারাঠি ভাষায় তিনি "ভারুদ" নামে এক নতুন ধরনের ভক্তিগীতি প্রচলন করেন। তিনি নিজে ৩০০টি "ভারুদ" রচনা করেছিলেন। এগুলি তিনি বারকরী সম্প্রদায়ে গাইতেন। তিনি অন্যান্য ভাষাতেও "ভারুদ" রচনা করেন। এছাড়া তিনি "অভঙ্গ" নামক গীতিকবিতার আকারেও ৩০০টি ভক্তিগীতি রচনা করেছিলেন। তিনি ছিলেন একজন ধর্মপ্রচারক। অনেক জায়গায় তিনি প্রকাশ্যে ধর্মোপদেশ দান করেছিলেন।


title: একনাথ

text: একনাথ মহারাষ্ট্র অঞ্চলে ‘বাসুদেব সংস্থা’ নামে একটি ধর্মীয় সংগঠন স্থাপন করেন। এই সংস্থার সদস্যদের বাসুদেব বলা হত। তাঁরা বাড়ি বাড়ি পরিদর্শনে যেতেন বাড়ির সামনে দাঁড়িয়ে ভজন গানের মাধ্যমে ধর্মীয় বার্তা প্রচার করতেন।


title: সোহানা সাবা

text: সোহানা সাবা (১০ অক্টোবর ১৯৮৬) বাংলাদেশের একজন অভিনেত্রী এবং মডেল। তিনি ছোট এবং বড় পর্দায় অভিনয় করে থাকেন।


title: সোহানা সাবা

text: সোহানা সাবা তার শিক্ষাজীবন শুরু করেন আজিমপুর লেডিস ক্লাব কিন্ডার গার্ডেন এ। তার পরে ঢাকা ল্যাবরেটরি স্কুল থেকে মাধমিক পাশ করেন। ১৯৯২ সালে ঢাকা মহিলা কলেজ থেকে তার উচ্চ মাধ্যমিক শেষ করেন। শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন বিভাগে তার স্নাতক শেষ করেন। সোহানা সাবা তার বাবা মায়ের হাত ধরে মিডিয়া জগতে আসেন। সোহানা সাবা বাবুল একাডেমি থেকে নাচ এবং ছায়ানট থেকে অভিনয়ে প্রশিক্ষণ নেন।


title: সোহানা সাবা

text: সোহানা সাবা তার ক্যারিয়ার শুরু করেন নাচের মাধ্যমে। বর্তমানে তিনি একজন অভিনয় শিল্পী হিসাবে সবার কাছে পরিচিত।


title: সোহানা সাবা

text: সোহানা সাবা পরিচালক মুরাদ পারভেজকে বিয়ে করেন। ২০১৪ সালের ১৮ অক্টোবর মাসে তাদের এক ছেলে জন্মগ্রহন করেন। ২০১৫ সালের সেপ্টেম্বর মাস থেকে তাদের মধ্যে বিবাহ বিচ্ছেদ হয়।


title: শিবনেরী গুহাসমূহ

text: শিবনেরী গুহাসমূহ (মারাঠি: शिवनेरी लेणी) হল ভারতের মহারাষ্ট্র রাজ্যের জুন্নার শহর থেকে প্রায় ৩ কিলোমিটার দূরে অবস্থিত কয়েকটি প্রাচীন বৌদ্ধ গুহা।


title: শিবনেরী গুহাসমূহ

text: এই বৌদ্ধ গুহাগুলির উপরিভাগে একটি দূর্গ রয়েছে। এই দূর্গেই শিবাজী জন্মগ্রহণ করেছিলেন। এই গুহাশ্রেণিতে ৬০টি গুহা রয়েছে। এগুলি খ্রিস্টীয় ১ম শতাব্দীর মধ্যভাগে খনন করা হয়েছিল। খ্রিস্টীয় ২য় শতাব্দীর প্রথমার্ধে এই গুহাগুলি ছিল বৌদ্ধ ক্রিয়াকলাপের একটি উদীয়মান কেন্দ্র। এই গুহাগুলিতে একটি চৈত্য রয়েছে।


title: শিবনেরী গুহাসমূহ

text: এই গুহাসমূহের গুরুত্বপূর্ণ গুহাগুলি হল:


title: তুরান (প্রজাপতি)

text:
তুরান (বৈজ্ঞানিক নাম: "Charaxes eudamippus (Doubleday)") এক প্রজাতির বড় আকারের প্রজাপতি । এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।
তুরান এর প্রসারিত অবস্থায় ডানার আকার ১০০-১২০ মিলিমিটার দৈর্ঘের হয়।


title: তুরান (প্রজাপতি)

text: তুরান এর উপপ্রজাতিগুলি হল-


title: তুরান (প্রজাপতি)

text:
ভারতে প্রাপ্ত তুরান এর উপপ্রজাতি হল-
এই প্রজাতির প্রজাপতিকে ওড়িশা অঞ্চলে দেখা যায়। পশ্চিমবঙ্গের এবং সংলগ্ন বিস্তৃর্ন অঞ্চলে এই প্রজাতির প্রজাপতিদের দর্শন অতি দুর্লভ।


title: তুরান (প্রজাপতি)

text:
উপরের দিকে ডানার রং ম্লান হলদেটে সাদা। ডানার ঊর্ধ্বাংশের কিনারা বরাবর একটা দাগ লক্ষ্য করা যায়। সম্মুখবর্তী অংশের শীর্ষবিন্দু অবধি আড়াআড়িভাবে কিছু দাগ আছে যা তৃতীয় আন্তঃস্থানের গোড়ায় বিস্তৃত অপেক্ষাকৃত চওড়া দাগের সঙ্গে মিলিত হয়েছে। ডানার সমগ্র শীর্ষস্থ অংশের রং বেগুনি কালো। এই কালো অংশটি ডানার শেষের দিক অবধি বিস্তৃত এবং এখানে হলদেটে সাদা ছোপ আছে। ভিতরের ডানায় দেহের কাছাকাছি অংশের ঊর্ধ্বাংশে একটি দাগ আছে, যার ঠিক পরেই আছে দুটি আড়াআড়ি দাগ।
নিচের বাইরের ডানার মাঝের অংশে সংকীর্ণ কালো দাগ আছে। অন্তর্বর্তী প্রান্তভাগের তুলনায় বহির্ভাগ অত্যধিক বক্ররেখা সন্নিবিষ্ট। অন্তরদেশ জুড়ে অনেকগুলি নীল রঙের অর্ধচন্দ্রাকৃতি দাগ দেখা যায়। বহির্দেশটি সুস্পষ্ট ভাবে অনেকগুলি হলদে সাদা দাগ সংবলিত। এরপরে নীল রঙের উপপ্রান্তিক সরু পটি এবং প্রান্তিক কালো দাগ থাকে। এই দুই ধরনের দাগ ডানার ভিতরের দিকের কিছুটা আগে শেষ হয়। লক্ষণীয়ভাবে প্রান্তভাগ অতিক্রম করে ডানার মধ্যভাগ অবধি অঞ্চলের রং হলদেটে সাদা হয়। নিম্নাংশের রং রুপোলী সাদা।


title: তুরান (প্রজাপতি)

text: ডানার মধ্যভাগে দুটো কালো দাগ থাকে। এর ঠিক পরেই থাকে ইংরাজি Y অক্ষরের মত ছোট একটি দাগ। এর মধ্যভাগ বরাবর সবুজ বাদামী মোটা পটি থাকে। ইংরাজি Y অক্ষরের মত দাগটির দ্বিধাবিভাজনের স্থান ডানার মধ্যাঞ্চলের নিম্নভাগের শীর্ষবিন্দু অবধি প্রসারিত থাকে। দুদিকেই কম বেশি বিচ্ছিন্ন কালো দাগ থাকে, কিন্তু এটা ভেতরের ডানার মধ্যভাগ অথবা দু নম্বর ভেন অবধি বিস্তৃত থাকে না। মধ্যভাগের পটি বহির্ভাগ অবধি একাধিক কালো অর্ধচন্দ্রাকৃতি দাগের দ্বারা বিস্তৃত।


title: তুরান (প্রজাপতি)

text:
বাইরের নিচের ডানার পেছনের প্রান্তে তিনটি বাদামি-হলুদ পটি দেখা যায়। একটি হল মধ্যভাগে অবস্থিত বহির্মুখী বক্রাকার পটি, যা ভাঙ্গা কালো রেখা দ্বারা উভয় পক্ষের সম্মুখভাগের সীমানা পর্যন্ত বিস্তৃত এবং টরনাসের ঊর্ধ্বাংশে মিলিত হয়েছে। এরা বাইরে থেকে সীমানা পর্যন্ত একাধিক কালো অর্ধচন্দ্রাকৃতি দাগের দ্বারা বিস্তৃত থাকে এবং এদের কেন্দ্রস্থল সাদা রঙের হয়। অন্তরভাগ বরাবর কালো দাগের একটি বিচু্যত সারি লক্ষ্য করা যায়। ডানার দূরবর্তী অঞ্চলে সবুজ রঙের অনিয়মিত পটি আছে। লেজ কালো এবং এর মধ্যমা অবধি ফ্যাকাসে নীল রঙের আঁকাবাঁকা দাগ দেখা যায়। একটি কালো পটি বাইরের ডানার দেহের কাছাকাছি অংশ থেকে শুরু করে ভিতরের সীমানা পর্যন্ত অতিক্রম করেছে।
টরনাসের রং এলামাটির মত।


title: তুরান (প্রজাপতি)

text: এদের শুঁড় এবং মাথার রং কালো। শরীরের মধ্যবর্তী অংশের রং কালচে ধূসর। এদের তলপেট হলদে সাদা রঙের হয়ে থাকে। নিচের দিকে মুখের কাছের উপাঙ্গ, মধ্যভাগ এবং বস্তিপ্রদেশ সাদা হয়। শরীরের মধ্যভাগের উভয়পার্শে তির্যক অনুপ্রস্থ কালো রেখা সুস্পষ্টভাবে বিদ্যমান থাকে।


তুরান (প্রজাপতি)


title: ললিতা মহল

text: ললিতা মহল মহীশূর বা মাইসোরের দ্বিতীয় বৃহত্তম প্রাসাদ । এটি ভারতের কর্ণাটক রাজ্যের মহীশূর শহরের পূর্বে চামুন্ডি পাহাড়ের কাছাকাছি অবস্থিত । প্রাসাদটি ১৯২১ সালে চতুর্থ মহামান্য কৃষ্ণরাজা ওদেয়ার, যিনি তৎকালীন মহীশূরের মহারাজা ছিলেন, তার নির্দেশে ভাইসরয় অব ইন্ডিয়ার অবস্থানস্থল হিসাবে নির্মিত হয়েছিল । একটি উঁচু স্থানে র্নির্মিত, প্রাসাদটি লন্ডনের সেন্ট পলস ক্যাথিড্রাল এর অনুকরণে তৈরি এবং মহীশূর শহরের অন্যতম মনোরম একটি নির্মাণ শিল্প ।


title: ললিতা মহল

text: সম্পূর্ন প্রাসাদটি শুভ্র সাদা রংয়ের । এটিকে ১৯৭৪ সালে একটি ঐতিহ্যবাহী হোটেলে রূপান্তরিত করা হয় । এটি বর্তমানে ভারত সরকারের অধীনে ভারত ট্যুরিজম ডেভেলপমেন্ট করপোরেশন আইটিডিসি(ITDC) এর অশোক গ্রুপের একটি অভিজাত হোটেলে হিসাবে পরিচালিত হয় । তবে, প্রাসাদের মূল রাজকীয় ভাবমূর্তি এখনও বজায় রাখা হয় ।


title: ললিতা মহল

text: প্রাসাদটি বিংশ শতাব্দীর প্রথম দিকে ব্রিটিশ শাসনের অধীনে মহীশূর রাজ্যে নির্মিত হয় । মহীশূর রাজ্যটি ব্রিটিশ প্রশাসনিক কর্মকর্তা দ্বারা একটি "মডেল রাজ্য" হিসেবে আখ্যায়িত করা হয় । হায়দ্রাবাদের নিজামদের পর মহীশূরের মহারাজারাই ধনী ছিলেন । প্রাসাদটি, যা একটি খুব চিত্তাকর্ষক স্থাপত্য ছিল, নির্মিত অর্থব্যয়ের পরিমাণ পরিমিত ছিলো, যা তাদের বার্ষিক আয় দুই মিলিয়ন পাউন্ড হতে ব্যয় করা হয় । তৎকালীন মহীশূরের রাজ্যের (ভারত ব্রিটিশ শাসন থেকে স্বাধীনতা লাভের পর রাজ্যটি কর্ণাটক রাজ্যের সঙ্গে একীভূত হয়) মহারাজা ছিলেন চতুর্থ এইচ এইচ কৃষ্ণরাজা ওদেয়ার (৪ জুন, ১৮৮৪ – ৩ আগস্ট, ১৯৪০), যিনি "ওদেয়ার" উপাধি নিয়ে মহীশূর শহরে তাঁর রাজধানী স্থাপনের মাধ্যমে রাজ্য শাসন করতেন । তিনি ওদেয়ার রাজবংশের ২৪তম শাসক ছিলেন । মহীশূরের শাসকেরা শিল্পকলা ও স্থাপত্যের মহান পৃষ্ঠপোষক ছিলেন এবং স্বাভাবিকভাবেই জাঁকজমকপূর্ণ জীবনযাপন করতেন, যার পরিচয় পাওয়া যায় তাদের নির্মিত প্রাসাদ, মন্দির, গীর্জা ও অন্যান্য স্থাপত্য শিল্পে । এর মাধ্যমে তারা তাদের রাজ্যের স্থাপত্য শিল্পকে সমৃদ্ধ করেছিলেন । ললিতা মহল প্রাসাদটি ১৯২১ সালে ভারতের তৎকালীন ভাইসরয় এর অবস্থানস্থল এবং একই সাথে মহারাজার ইউরোপীয় অতিথিদের জন্য অতিথিশালা হিসেবে নির্মিত হয়েছিলো ।


title: ললিতা মহল

text: চামুন্ডি পাহাড়ের নিচে বাগানের অভান্তরে নির্মিত, প্রাসাদটি বোম্বে(বর্তমানে মুম্বাই নামকরণ করা হয়েছে) থেকে আগত স্থপতি ই.ডাব্লিউ. ফ্রিচলে দ্বারা পরিকল্পিত এবং বি মুনিভেঙ্কাটাপ্পা দ্বারা নির্মিত হয় । প্রাসাদটি রেনেসাঁ স্থাপত্যশৈলীতে নির্মিত এবং লন্ডনের সেন্ট পলস ক্যাথিড্রালকে অনুকরণ করে নির্মিত, বিশেষ করে কেন্দ্রীয় গম্বুজটি । প্রাসাদটির স্থাপত্যরীতিতে ইংরেজ ম্যানর হাউস এবং ইতালীয় পালাজ্জোস এর প্রতিফলন লক্ষিত হয় । প্রাসাদটির একদম নিচতলায় সামনে বাড়ানো বারান্দা রয়েছে । প্রাসাদটির সম্মুখদৃশ্যে প্রধান গম্বুজের পাশাপাশি অন্যান্য গম্বুজগুলো দৃশ্যমান হয় । উপরের বারান্দাগুলো হতে বাম পার্শ্বে চামুন্ডি পাহাড় এবং সম্মুখে মহীশূর শহরের দৃশ্য অবলোকন করা যায় ।


title: ললিতা মহল

text: প্রাসাদটিতে অত্যন্ত সুন্দরভাবে সজ্জিত ভাইসরয় রুম, ব্যাংকুইট হল(ভোজন কক্ষ) ও একটি ড্যান্সিং ফ্লোর রয়েছে। ওদেয়ার রাজাদের পূর্ণ ছবি, ইতালীয় মার্বেল মেঝে ও বেলজিয়ামের স্ফটিকের ঝাড়বাতি, গ্লাস ল্যাম্প, ভারী সুসজ্জিত আসবাবপত্র, টাইলস কাটা মোজাইক এবং সূক্ষ্ম ফার্সি কার্পেট প্রাসাদটিকে তার রাজসিক সৌন্দর্য প্রদান করেছে । প্রাসাদটিকে একটি ঐতিহ্যবাহী হোটেলে রূপান্তরের ক্ষেত্রে, অভ্যন্তরীণ আধুনিক সুবিধা প্রদান করার জন্য বিভিন্ন পরিবর্তন আনা হয়েছে, কিন্তু পূর্বের নাচ ও ভোজের হলগুলোর রাজকীয় ভাবমূর্তি অক্ষুন্ন রাখা হয়েছে, শুধুমাত্র এগুলোকে ডাইনিং হল এবং মিটিং এবং কনভেনশনের জন্য কনফারেন্স হল হিসাবে ব্যবহার করার জন্য আধুনিক উপকরণে সজ্জিত করা হয়েছে; এছাড়াও পালিশ করা কাঠের মেঝে এবং সিলিংয়ে কাঁচ দিয়ে আবৃত গম্বুজ নির্মাণ করা হয়েছে । বিশেষ করে বল রুম, যা হোটেলের ডাইনিং হলে রূপান্তরিত হয়েছে, বেলজিয়ান কাচের তৈরি স্কাইলাইট দ্বারা এর গম্বুজকে সজ্জিত করা হয়েছে । বর্তমানে একটি সুইমিং পুলও সংযোজিত হয়েছে । লিফট, কার্পেট এবং দ্যা অটোমান, ট্যাপেষ্ট্রির সঙ্গে সংযুক্ত প্রাসাদটির অনন্য সৌন্দর্য ।


title: ২০০৮ সালের বাংলাদেশী চলচ্চিত্রের তালিকা

text: ২০০৮ সালে বাংলাদেশে মুক্তিপ্রাপ্ত চলচ্চিত্রের তালিকা।


title: কিবতি

text: কিবতি উত্তর আফ্রিকা ও মধ্যপ্রাচ্যের একটি জাতি-ধর্মী‌য় সম্প্রদায়। তারা মূলত মিশরে বসবাস করে। মিশরের খ্রিষ্টানদের মধ্যে কিবতিরা সংখ্যাগরিষ্ঠ। এছাড়া সুদান ও লিবিয়াও তারা প্রধান খ্রিষ্টান গোষ্ঠী। কিবতিরা ঐতিহাসিকভাবে কিবতি ভাষায় কথা বলে থাকে। তবে বর্তমানে তারা আরবিতে যোগাযোগ করে থাকে।


title: কিবতি

text:
কিবতিরা মিশরের জনসংখ্যার ১০%। তারা মিশরের সর্ববৃহৎ খ্রিষ্টান সম্প্রদায় এবং এই অঞ্চলের সর্ববৃহৎ জাতি-ধর্মীয় সংখ্যালঘু সম্প্রদায়। সুদানে কিবতিরা জনসংখ্যার ১%। লিবিয়াতেও তারা জনসংখ্যার ১%।
অধিকাংশ কিবতি আলেক্সান্দ্রিয়ার কিবতি অর্থোডক্স চার্চের অনুসারী এছাড়া কিবতিদের মধ্যে ক্যাথলিকও রয়েছে।


title: মাধনগর রথ বাড়ী

text: মাধনগর রথ বাড়ী ভারতীয় উপমহাদেশের বৃহৎ ও প্রাচীনতম রথ বাড়ী। এটি বাংলাদেশের নাটোরের নলডাঙ্গা উপজেলার মাধনগর ইউনিয়নে অবস্থিত।


title: মাধনগর রথ বাড়ী

text: ১৮৬৭ সালে পাবনার দিলালপুরের জমিদার যামিনী সুন্দরী বসাক এই রথটি প্রতিষ্ঠা করেছেন। রথের মালিকানায় ছিলেন নাটোরের জমিদার শৈলবালা ও কালিদাসী। প্রতি বছর আষাঢ়মাসের তিথি অনুসারে এখানে মাস ব্যাপী রথের মেলা ও পুঁজা অর্চনা হত। বীরকুৎসা ও গোয়ালকান্দির জমিদারের হাতি এসে রথযাত্রায় অংশ নিত এবং রথ টানার কাজ করতো।


title: মাধনগর রথ বাড়ী

text: এখানকার যাবতীয় খরচ পাবনার দিলালপুরের জমিদার যামিনী সুন্দরী স্টেট থেকে আসতো। ১৮৬৭ সাল থেকে ১৯৪৭ সাল পর্যন্ত যামিনী সুন্দরী বসাক এই ব্যয় ভার বহন করেছেন। দেশ বিভাগের পর আর কোন অনুষ্ঠান হয়নি। ২০১২ সাল থেকে স্থানীয় হিন্দু-মুসলিম মিলে আবারও রথের মেলা ও হিন্দু সম্প্রদায়ের পূঁজা অর্চনা শুরু হয়।


title: মাধনগর রথ বাড়ী

text: রথের নামে বর্তমানে ১৫ বিঘা জমি আছে। রথটি রক্ষণাবেক্ষন, পূঁজা অর্চনা করছেন পিন্টু অধিকারী। মাধনগর রথবাড়ী মাধনগর ইউনিয়নের পশ্চিম মাধনগর গ্রামে অবস্থিত।


title: হদল নারায়ণপুর

text: হদল এবং নারায়ণপুর ভারতের পশ্চিমবঙ্গ রাজ্যের বাঁকুড়া জেলার পাত্রসায়র থানায় পাশাপাশি অবস্থিত দুটি গ্রাম| এই গ্রাম দুটি আলাদা মৌজায় অবস্থিত হলেও, পাশাপাশি থাকার জন্য তারা এই যৌথ নামেই পরিচিত|


title: হদল নারায়ণপুর

text:
হদলনারায়ণপুর গ্রামের মন্ডল উপাধিধারী জমিদার পরিবারের ইতিহাস বিশেষভাবে উল্লেখযোগ্য| এই পরিবারের মুচিরাম ঘোষ মল্লরাজা গোপাল সিংহের রাজত্বকালে (১৭২০-১৭৫২) নিজের আদি বাসস্থান নীলপুর থেকে এখানে এসে স্থায়ীভাবে বসবাস শুরু করেন| এখানে আসার পর মুচিরাম ঘোষের সাথে গোপাল সিংহের সভাসদ বিখ্যাত গনিতজ্ঞ শুভঙ্কর দাসের আলাপ হয়| শুভঙ্কর দাস তাঁকে মল্লরাজের সাথে পরিচয় করিয়ে দেওয়ার পর খুব অল্প সময়ের মধ্যে
মুচিরাম ঘোষ নিজের চেষ্টায় হদলনারায়ণপুরের প্রশাসক হিসাবে নিযুক্ত হন| পরবর্তি কালে তিনি মন্ডলপতি উপাধি লাভ করে নিজের জমিদারি বিস্তার করেন | নীলচাষ থেকেও এই পরিবারের অনেক ধন সম্পত্তি উপার্জন হয়েছিল|


title: হদল নারায়ণপুর

text:
পরে এই জমিদার পরিবার সুবিশাল অট্টালিকা এবং অনেক মন্দির স্থাপন করেন| এই পরিবারের বড় তরফের বাস স্থান সুরম্য প্রাসাদের চেয়ে কোনও অংশে কম ছিলনা|
হদলনারায়ণপুর গ্রামে ঢোকবার মুখেই একটি দালান মন্দির চোখে পড়ে| গ্রামে এটি ব্রহ্মাণী দেবীর মন্দির বলে পরিচিত| কষ্ঠিপাথরের এই অনিন্দ্যসুন্দর মূর্তিটির উচ্চতা ৫ ফুট ১০ ইঞ্চি ও প্রস্থ ২ ফিট ১১ ইঞ্চি| তবে এই মূর্তিটির পায়ে, দুই পাশে এবং পিছনের খিলানে সবশুদ্ধু পাঁচটি প্রজ্জ্বলিত অগ্নিকুন্ডের অনুকৃতি থেকে একে "পঞ্চকুন্ডাঅগ্নিমধ্যস্থা" পার্বতী বলে অনুমান করা যেতে পারে|


title: হদল নারায়ণপুর

text: এই দেবীর ইতিহাস বেশ চিত্তাকর্ষক| গ্রামের লোককথা অনুসারে কোন এক "মুড়োকাটা" চক্রবর্তী এই অঞ্চলের গাছের মুড়ো কেটে এখানে বসতি স্থাপন করেন| তাঁর বিধবা মেয়ে স্বপ্নাদেশ পেয়ে দামোদরের এক গভীর দহ থেকে এই মূর্তি উদ্ধার করেন|


title: হদল নারায়ণপুর

text:
এই লোককথার ভিন্নমত আছে| অন্য মতে রানী ময়রা নামক এক তাম্বুলি মহিলা স্বপ্নাদেশ পান| তার কথা শুনে গ্রামের লোকজন দামোদরের পাশে গভীর কাদার ভিতর থেকে মূর্তিটি উদ্ধার করে ব্রহ্মাণী দেবী হিসাবে গ্রামে
প্রতিষ্ঠিত করে|


title: হদল নারায়ণপুর

text: বাঁকুড়া জেলার দামোদরের শাখানদী বোদাই এর দক্ষিণ তীরে হদল এবং নারায়ণপুর গ্রামের অবস্থান


title: হদল নারায়ণপুর

text: নারায়ণপুর গ্রামে অবস্থিত হদল নারায়ণপুর আপার প্রাইমারি হায়ার সেকেন্ডারি স্কুলটি ১৯০৬ সালে প্রতিষ্ঠিত হয়। এখানে বাংলা মাধ্যমে পড়ানো হয়। এটি একটি কো-এডুকেশন স্কুল। এই স্কুলে পঞ্চম শ্রেণী থেকে দ্বাদশ শ্রেণী পর্যন্ত পড়ানোর ব্যবস্থা আছে |


title: হদল নারায়ণপুর

text: হদল নারায়ণপুরের স্থাপত্যের মধ্যে মন্ডল পরিবারের বসতবাড়ি, রাসমঞ্চ এবং তাঁদের নির্মিত তিনটি টেরাকোটা মন্দির বিশেষভাবে উল্লেখযোগ্য |


title: হদল নারায়ণপুর

text: মন্ডল পরিবারের বড় তরফের প্রাসাদোপম দোতলা অট্টালিকাটিকেও পুরাকীর্তি বলা চলে | এই জাতীয় সাত মহলা বসতবাড়ি পশ্চিম বাংলার গ্রামে দেখতে পাওয়া বিরল | এই বসতবাটির বাইরের প্রাঙ্গনে একটি সতেরো চূড়া বিশিষ্ট, আটকোনা, দ্বিতল রাসমঞ্চ দেখতে পাওয়া যায় । এটির উচ্চতা ৪০ ফুট এবং ভিত্তি বরাবর প্রতি দিকের দৈর্ঘ্য ৮ ফুট ৩ ইঞ্চি । এটির দেওয়াল গাত্রের ভাস্কর্যের মধ্যে অনন্তশয়নে বিষ্ণু,পুত্রকন্যা সহ মহিষমর্দিনী দুর্গা,শিব বিবাহ,কৃষ্ণের গোষ্ঠলীলা, গজলক্ষী, রামসীতা এবং কৃষ্ণরাধিকা উল্লেখযোগ্য । এই বসতবাটির ভিতরে উঠানের মাঝে রাধা দামোদরের ত্রিখিলান দালানসহ দক্ষিণমুখী পঞ্চরত্ন মন্দির রয়েছে | এই মন্দিরের গায়ে স্থাপত্য ভাস্কর্য সাধারণ মানের | তবে এটি হদল নারায়ণপুরের একমাত্র মন্দির যার গাত্রে প্রতিষ্ঠালিপি রয়েছে | সেখান থেকে জানা যায় যে এই মন্দির ১৭২৮ শকাব্দে (১৮০৬ খ্রিস্টাব্দে) নির্মিত হয়েছিল |


title: হদল নারায়ণপুর

text: এই গ্রামের উত্তর দিকে মন্ডল পরিবারের মেজ তরফের পুবমুখী, নবরত্ন রাধাদামোদরের নবরত্ন মন্দির অবস্থিত | এই মন্দিরের পূর্ব ও উত্তর দিকে ত্রিখিলান দালান রয়েছে | এই মন্দিরের দেওয়ালে যে টেরাকোটা অলংকরণ রয়েছে, তা বাঁকুড়া জেলার শ্রেষ্ঠ দেবালয়গুলির সমকক্ষ ধরা যেতে পারে | এই অলংকরণদের মধ্যে পূর্ব দিকের খিলানে লঙ্কা যুদ্ধ, অনন্তশায়ী বিষ্ণু, কৃষ্ণের চূড়াবাঁধা ও ষড়ভুজ গৌরাঙ্গ উল্লেখযোগ্য |


title: হদল নারায়ণপুর

text: মন্ডল পরিবারের ছোটতরফের আবাসগৃহের প্রাঙ্গনে দক্ষিণমুখী নবরত্ন যে মন্দিরটি দেখা যায় তার আদল কতকটা গীর্জার মতন । এই মন্দিরের সামনের দিকে ত্রিখিলান যুক্ত দালান রয়েছে । এছাড়া পশ্চিম দিকে দেওয়াল ঘেঁষে উপরে যাওয়ার সিঁড়ি চোখে পড়ে। এই মন্দিরের দক্ষিণ ও পশ্চিম দিকের দেওয়ালে উচ্চ শ্রেণীর টেরাকোটা অলংকরণের কাজ রয়েছে । কেন্দ্রীয় খিলানের শীর্ষে অর্জুনের মৎস চক্ষু লক্ষ্যভেদের বড় প্যানেলটি নি:সন্দেহে অভিনব | মন্ডল পরিবারের সূত্রে জানা যায় যে প্রায় ২০০ বছর আগে বাবুরাম মন্ডল তার নাবালক পুত্র গঙ্গাগোবিন্দর নামে এই মন্দির প্রতিষ্ঠা করেন ।


title: প্রণীত ভাট

text: প্রণীত ভাট হলেন একজন ভারতীয় টেলিভিশন অভিনেতা যিনি শ্রেষ্ঠ মহাকাব্য টিভি সিরিজ "মহাভারত" (২০১৩-২০১৪ সাল) শকুনি চরিত্রে তাঁর ভূমিকার জন্য পরিচিত।


title: প্রণীত ভাট

text: কে.কে. ওয়েগ ইঞ্জিনিয়ারিং কলেজ থেকে তার মেকানিক্যাল ইঞ্জিনিয়ারিং শেষ করার পর, ভাট একটি সফটওয়্যার কোম্পানি, উইপ্রোতে কাজ করেন।


title: প্রণীত ভাট

text: ভাট ২০০২ সালে মুম্বাই স্থানান্তরিত হন, এবং মডেলিং-এর পরে, ২০০৪ সালে তিনি তাঁর টেলিভিশন কর্মজীবন শুরু করেন, এবং টেলিভিশন প্রোগ্রাম যথা "কিত্‌নি মাস্ত হ্যায় জিন্দেগি", "হোটেল কিংস্টন", "কিটু সাব জান্‌তি হ্যায়", "সসস..ফির কোই হ্যায়" এবং "কাজ্জল"-এ তাঁকে দেখা যায়।


title: প্রণীত ভাট

text: তিনি "গীত" (২০১০-২০১১ সালে) আদিত্য চরিত্রে অভিনয় করেন। তাঁকে পৌরাণিক কাহিনী "মহাভারতের" শকুনি চরিত্রেও অভিনয় করতে দেখা যায়। ২০১৪ সালের সেপ্টেম্বর মাসে তিনি রিয়ালিটি শো "বিগ বস" অনুষ্ঠানে বিগ বস ৮ম মৌসুমে প্রতিযোগীদের একজন হিসেবে অংশ নেন। .


title: প্রণীত ভাট

text: ২০১৫ সালের নভেম্বর মাসে তিনি তাঁর দীর্ঘদিনের বান্ধবী কাঞ্চন শর্মাকে বিবাহ করেন। তাঁর বিয়েতে মহাভারত এবং বিগ বসের ঘনিষ্ঠ বন্ধুরা বিয়ের উপস্থিত ছিলেন।


title: প্রণীত ভাট

text: ২০১৪ সালে সেরা অভিনেতা- খল চরিত্রে তাঁকে ইন্ডিয়ান ট্যালি পুরষ্কার দেওয়া হয়।


title: অশোক কুমার

text: অশোক কুমার গঙ্গোপাধ্যায় (জন্ম: ১৩ অক্টোবর, ১৯১১ - মৃত্যু: ১০ ডিসেম্বর, ২০০১) বিহার প্রদেশের ভাগলপুর এলাকায় জন্মগ্রহণকারী বিখ্যাত ভারতীয় চলচ্চিত্র অভিনেতা ছিলেন। জন্মকালীন তিনি কুমুদলাল গঙ্গোপাধ্যায় নামে পরিচিত ছিলেন ও নিজ বাড়িতে মজা করে তাঁকে দাদামণি নামে ডাকা হতো। ভারতীয় চলচ্চিত্র অঙ্গনে অশোক কুমার নিজেকে কিংবদন্তিতে পরিণত করেছেন। কিশোর অবস্থাতেই চলচ্চিত্র জীবনে অংশগ্রহণের স্বপ্ন দেখতেন।


title: অশোক কুমার

text: ১৯৮৮ সালে ভারত সরকার কর্তৃক চলচ্চিত্র কলা-কুশলীদের জন্য প্রণীত সর্বোচ্চ জাতীয় সম্মাননা হিসেবে বিবেচিত দাদাসাহেব ফালকে পুরস্কারে ভূষিত হন। এছাড়াও, ১৯৯৯ সালে ভারতীয় চলচ্চিত্রে অসামান্য অবদান রাখায় পদ্মভূষণ পদকে ভূষিত হন তিনি। তাঁকে ভারতের চলচ্চিত্রের ইতিহাসে অন্যতম সেরা অভিনেতাদের একজনরূপে গণ্য করা হয়ে থাকে। শীর্ষ কিংবা খলনায়ক বা চরিত্রধর্মী অভিনয়ের সর্বত্রই সমানভাবে নিজেকে উপস্থাপন করতে সচেষ্ট ছিলেন।


title: অশোক কুমার

text: তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তাঁর চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট কল্যাণ (অণুপ কুমার) ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।


title: অশোক কুমার

text: ভাগলপুরে জন্মগ্রহণকারী কুমুদলাল গঙ্গোপাধ্যায়কে পারিবারিকভাবে আদর করে দাদামণি নামে ডাকা হতো। কলকাতা বিশ্ববিদ্যালয়ের অধীন প্রেসিডেন্সি কলেজে আইনজীবী হবার উদ্দেশ্যে পড়াশোনা করেন। কিন্তু আইনশাস্ত্রের পড়াশোনায় তাঁর মনোযোগ ছিল না। তাঁর মন পড়ে থাকতো চলচ্চিত্রের দিকে। টেকনিশিয়ান হিসেবে যোগদানের মাধ্যমে তাঁর স্বপ্ন পূরণ হয়।


title: অশোক কুমার

text: বোম্বে টকিজে জ্যেষ্ঠ পদে কর্মরত ভগ্নিপতি শশধর মুখোপাধ্যায়ের কাছে ১৯৩০-এর দশকে বোম্বে চলে যান। ঐ সময়ের অন্যতম বৃহৎ চলচ্চিত্র স্টুডিও বোম্বে টকিজের ল্যাবরেটরি সহকারীরূপে কাজ করেন।


title: অশোক কুমার

text: দৈবক্রমে অভিনয় জীবনের সূত্রপাত ঘটে তাঁর। ১৯৩৬ সালে জীবন নাইয়া চলচ্চিত্রে শীর্ষ অভিনেতা নাজমুল হাসান অভিনেত্রী দেবিকা রাণী'র সাথে অসৌজন্যমূলক আচরণ করলে ভবিষ্যতের স্বামী ও স্টুডিও প্রধান হিমাংসু রায়ের কাছে অভিযোগ করেন। এরফলে হাসানকে চলচ্চিত্র থেকে বাদ দিয়ে পরিচালক ফ্রাঞ্জ অস্তেনের আপত্তি স্বত্ত্বেও তাঁকে স্থলাভিষিক্ত করেন। গাঙ্গুলী তাঁর চলচ্চিত্র নাম অশোক কুমার রাখেন যা ঐ সময়ের প্রচলিত ধারা অণুযায়ী প্রকৃত নাম ঊহ্য রাখা হতো।


title: অশোক কুমার

text: একই বছর দেবিকা রাণীর সাথে অচ্যুত কন্যা শিরোনামীয় চলচ্চিত্রে অংশ নেন। ঐ চলচ্চিত্রটি হিন্দি চলচ্চিত্রের শুরুর দিককার অন্যতম ছিল। এতে এক ব্রাহ্মণ বালকের অস্পৃশ্যা বালিকার মধ্যকার গভীর ভালোবাসার সম্পর্ক তুলে ধরা হয় যা ভারতীয় সমাজব্যবস্থার বিরুদ্ধাচার ছিল। এ চলচ্চিত্রে সাফল্যের প্রেক্ষিতে ঐ যুগের জনপ্রিয় জুটিতে পরিণত হন ও নিজেদেরকে পাকাপোক্ত আসনে নিয়ে যান। ১৯৪১ সালে তাঁরা সর্বশেষবারের মতো অঞ্জন চলচ্চিত্রে হাজির হন। কিন্তু সাফল্য না আসায় কিংবদন্তিতুল্য এ জুটির সমাপ্তি ঘটে।


title: অশোক কুমার

text: এরপর বয়সের দিক থেকে বড় লীলা চিৎনিসের সাধে জুটি গড়ে সফলতা পান। কঙ্গণ, বন্ধন ও আজাদ চলচ্চিত্রে স্বতঃস্ফূর্ত সাফল্য আসায় অশোক কুমার জনপ্রিয় অভিনেতা হিসেবে নিজেকে তুলে ধরেন স্ব-মহিমায়। ১৯৪১ সালে চিৎনিসের বিপরীতে মুক্তিপ্রাপ্ত জুলা চলচ্চিত্রের মাধ্যমে সর্বাপেক্ষা অর্থ সম্পদের মালিক হন তিনি।


title: অশোক কুমার

text: জ্ঞান মুখোপাধ্যায়ের পরিচালনায় ১৯৪৩ সালে মুক্তিপ্রাপ্ত কিসমত চলচ্চিত্রে খলনায়কের ভূমিকায় অভিনয় করেন ও প্রথম খলনায়ক হিসেবে ১ কোটি রূপী আয়ের মাধ্যমে বক্স অফিসের সর্বকালের রেকর্ড ভঙ্গ করেন তিনি। এরফলে ভারতীয় চলচ্চিত্রে প্রথম সুপারস্টারের মর্যাদা পান। অশোকের জনপ্রিয়তায় রাস্তায় ব্যাপক যানজটের সৃষ্টি হতো ও সমর্থকদের সামাল দিতে পুলিশকে লাঠিপেটা করতে হয়।


title: অশোক কুমার

text: বোম্বে টকিজের শেষদিকে ১৯৪৮ সালে জিদ্দিতে দেব আনন্দ ও প্রাণ, ১৯৪৭ সালে নীলকমলে রাজ কাপুরের অভিষেক এবং ১৯৪৯ সালে মধুবালার সাথে অভিনয় করেছেন তিনি।


title: অশোক কুমার

text: ১৯৫০-এর দশকে মিনা কুমারী ও নলিনী জয়ন্তের সাথে বেশ কয়েকটি চলচ্চিত্রে নায়কের ভূমিকায় অবতীর্ণ হন। তন্মধ্যে, নলিনীর সাথে তাঁর ভালোবাসার সম্পর্ক গুজব আকারে ছড়ানো হয়েছিল। ধূমপানরত অবস্থায় অপরাধী কিংবা পুলিশ কর্মকর্তার চরিত্রে ১৯৫০-এর দশকের বেশ কয়েকটি চলচ্চিত্রে তাঁকে দেখা যায় যা তৎকালীন ভারতীয় চলচ্চিত্র আন্দোলনের প্রধান বৈশিষ্ট্য ছিল।


title: অশোক কুমার

text: যুবক কুমুদলাল পারিবারিক সম্মতিক্রমে প্রচলিত ভারতীয় রীতি-নীতিতে শোভা নাম্নী এক রমণীর পাণিগ্রহণ করেন। এ দম্পতি তাঁদের আজীবন সম্পর্ক বজায় রাখতে সমর্থ হন। চলচ্চিত্রে অংশগ্রহণ স্বত্ত্বেও তাঁরা মধ্যবিত্ত শ্রেণীর দৃষ্টিভঙ্গী ও সামাজিক মূল্যবোধ বজায় রাখতে সচেষ্ট ছিলেন এবং সন্তানদেরকে সাধারণ জীবনধারণে অভ্যস্ত করেন। তাঁদের একমাত্র পুত্র অরূপ গঙ্গোপাধ্যায় এবং তিন কন্যা ভারতী প্যাটেল, রূপা বর্মা ও প্রীতি গঙ্গোপাধ্যায় ছিল। তন্মধ্যে, ১৯৬২ সালে মুক্তিপ্রাপ্ত বেজুবান চলচ্চিত্রে নায়কের ভূমিকায় অবতীর্ণ হয়েছিলেন অরূপ কুমার গঙ্গোপাধ্যায়। কিন্তু চলচ্চিত্রটি ব্যবসায়িক ব্যর্থতার পরিচয় দেয়। অশোকের জ্যেষ্ঠা কন্যা ও অভিনেত্রী অণুরাধা প্যাটেলের মাতা হচ্ছেন ভারতী প্যাটেল। দ্বিতীয়া কন্যা রূপা বর্মা অভিনেতা ও কমেডিয়ান দেবেন বর্মা'র স্ত্রী। সর্বকনিষ্ঠা প্রীতি গঙ্গোপাধ্যায়ই কেবলমাত্র কন্যাদের মধ্যে অভিনয়কে বেছে নিয়েছিলেন। সে ১৯৭০ ও ১৯৮০ এর দশকে কমেডিয়ান হিসেবে অভিনয় করে ও ২০১২ সালে অবিবাহিতা অবস্থায় মৃত্যুমুখে পতিত হয়।


title: অশোক কুমার

text: ১৯৮০ ও ১৯৯০-এর দশকে স্বল্পসংখ্যক চলচ্চিত্রে অংশ নিয়েছেন। এছাড়াও মাঝেমধ্যে টেলিভিশনে অংশগ্রহণ করতেন তিনি। তন্মধ্যে প্রথম ভারতীয় সোপ অপেরা হাম লোগে অংশগ্রহণ করতেন। অবিস্মরণীয় বাহাদুর শাহ জাফর ধারাবাহিকের কেন্দ্রীয় চরিত্রে অবতীর্ণ হন। ১৯৮০-এর দশকে টেলিভিশনে তাঁর অংশগ্রহণের বিষয়ে অদ্যাবধি আলাপ-আলোচনা হয়ে থাকে।


title: অশোক কুমার

text: ১৯৯৭ তিনি সর্বশেষ চলচ্চিত্র আঁখো মে তুম হোতে অভিনয় করেন। অভিনয়ের পাশাপাশি চিত্র অঙ্কন করতেন তিনি। এছাড়াও হোমিওপ্যাথি চিকিৎসাকর্মে সম্পৃক্ত ছিলেন। সর্বমোট ২৭৫-এর অধিক চলচ্চিত্রে অভিনয় করেছেন। ঢাকুরিয়ায় তিনি ৩০-এর অধিক নাটকেও অভিনয় করেন।


title: অশোক কুমার

text: ১০ ডিসেম্বর, ২০০১ তারিখে ৯০ বছর বয়সে দেহাবসান ঘটে তাঁর। মুম্বইয়ের চেম্বার এলাকায় অবস্থিত নিজ বাসভবনে হৃদরোগে আক্রান্ত হন তিনি। তাঁর মৃত্যুতে তৎকালীন প্রধানমন্ত্রী অটল বিহারী বাজপেয়ী গভীর শোকপ্রকাশ করেন। এ প্রসঙ্গে তিনি মন্তব্য করেন যে, তিনি অনেক প্রজন্মের অভিনেতাদেরকে অণুপ্রেরণা জুগিয়েছেন।


title: অশোক কুমার

text: হিন্দি চলচ্চিত্রাঙ্গণে স্বভাবসুলভ অভিনয় করে পথিকৃৎ হয়ে রয়েছেন অশোক কুমার। প্রথম মহাতারকা হিসেবে খলনায়ক চরিত্রেও অভিনয় করেছেন তিনি। ভারতীয় চলচ্চিত্রে বেশকিছুসংখ্যক তারকা ব্যক্তিত্বের প্রতিষ্ঠা লাভে গুরুত্বপূর্ণ ভূমিকা রাখেন। বোম্বে টকিজের পরিচালক হিসেবে ১৯৪৮ সালে দেব আনন্দকে প্রথমবারের মতো জিদ্দি চলচ্চিত্রে অংশগ্রহণ করান। এছাড়াও, দেশ বিভাজনের পর ভারতে চলে আসা অভিনেতা প্রাণকে ঐ সময়ের সফলতম খলনায়ক হিসেবে পুনর্বাসন ঘটান।


title: অশোক কুমার

text: ১৯৫৯ সালে সঙ্গীত নাটক অকাদেমি পুরস্কার লাভ করেন। ১৯৬২ সালে রাখী চলচ্চিত্রের জন্য ফিল্মফেয়ার সেরা অভিনেতা মনোনীত হন। ১৯৬৩ ও ১৯৬৯ সালে বাংলা চলচ্চিত্র সাংবাদিক সংস্থার সেরা হিন্দি অভিনেতা পুরস্কার পান যথাক্রমে গুমরাহ ও আশীর্বাদ চলচ্চিত্রের জন্য। ১৯৬৬ ও ১৯৬৯ সালে ফিল্মফেয়ার সেরা পার্শ্ব অভিনেতার পুরস্কার লাভ করেন। ১৯৬৯ সালে জাতীয় চলচ্চিত্র পুরস্কারে সেরা অভিনেতা বিভাগে বিজয়ী হন। ১৯৮৮ সালে চলচ্চিত্রে অসামান্য অবদানের স্বীকৃতিস্বরূপ প্রদেয় ভারতের সর্বোচ্চ পুরস্কার দাদাসাহেব ফালকে সম্মাননা লাভ করেন তিনি। ১৯৯৫ সালে লাভ করেন পদ্মভূষণ পদক। এছাড়াও ১৯৯৪ সালে ফিল্মফেয়ার আজীবন সম্মাননা, ২০০১ সালে উত্তরপ্রদেশ সরকারের বেসামরিক সম্মান ও ২০০৭ সালে স্টার স্ক্রিন বিশেষ পুরস্কার পান তিনি।


title: মিঞ্জি

text:
মিঞ্জি (বৈজ্ঞানিক নাম: "Graphium doson(Felder & Felder)") এক প্রজাতির মোটামুটি বড়, গাঢ় বাদামি ও আকাশী নীল রঙের প্রজাপতি।। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র দক্ষিণ পূর্ব এশিয়া মহাদেশ জুড়েই এর বিস্তার।
মিঞ্জি প্রজাপতিদের প্রসারিত অবস্থায় ডানার আকার সাধারণত ৭০-৮০ মিলিমিটার দৈর্ঘের হয়ে থাকে।


title: মিঞ্জি

text: ভারতে প্রাপ্ত মিঞ্জি এর উপপ্রজাতি হল-


title: মিঞ্জি

text: এরা মূলত বড়, গাঢ় বাদামি ও আকাশী নীল রঙের প্রজাপতি। এদের কালো ডানার ওপর নানা বিন্যাসে আকাশী নীলের ছোপ এবং পটি থাকে যেখানে বেশ কিছু লালরঙের আঁকিবুকিও আছে। এদের ভিতরের ডানায় শুধুমাত্র কালো ও আকাশি নীল রঙের কারুকাজ দেখা যায়।এদের চোখ ও অ্যান্টেনা কালো রঙের হয়ে থাকে।


title: মিঞ্জি

text: এদের সাধারণত নদীতীরবর্তী বনাঞ্চল, আর্দ্র, পর্ণমোচী এবং আধা-চিরসবুজ চিরহরিৎ বনাঞ্চলে বিশেষভাবে দেখা যায়।


title: মিঞ্জি

text: পশ্চিমবঙ্গের সুন্দরবন সংলগ্ন গ্রামাঞ্চলে মূলত এদের দেখতে পাওয়া যায়। তবে জঙ্গলের ভেতরে এদের সাধারণত দেখা যায় না। ঝড়খালি বাগানে এদের প্রায়শই দেখা যায়। এদের শ্রীলঙ্কা ও দক্ষিণ ভারত, পূর্ব ঘাট পর্বতমালা, সাতপুরা, আসাম ,বাংলাদেশ ও হিমালয়ের পাদদেশে দেখা যায়।


title: মিঞ্জি

text: এই প্রজাতির প্রজাপতি সাধারণত চঞ্চল স্বাভাবের হয়। এরা অত্যন্ত দ্রুত উড়তে পারে এবং কখনই এদের প্রায় স্থির হয়ে বসতে দেখা যায় না। এদের ওড়ার ভঙ্গিমা অত্যন্ত বলিষ্ঠ । এরা ভেজা মাটি থেকে বা বিভিন্ন প্রাণীর বিষ্ঠা থেকে রস আহরণ করে থাকে। মিঞ্জি প্রজাপতিদের ফুলের মধুর প্রতি আসক্তি দেখা যায়। এরা সাধারণত গাছের পাতায় ডানা মুড়ে বিশ্রাম নিয়ে থাকে। তবে কখনো কখনো খুব কম সময়ের জন্য ডানা মেলে বসে এবং তাপ আহরণ করে।


title: মিঞ্জি

text: মিঞ্জি শূককীট আতা বা নোনা জাতীয় ফল, তেজপাতা, ম্যাগ্নলিয়া জাতীয় উদ্ভিদ এর পাতা খেতে অভ্যস্ত।


title: মিঞ্জি

text: এদের ডিম গোলাকার এবং ফ্যাকাশে হলুদ বরনের হয়। এরা সাধারণত পাতার নিচের দিকে ডিম পাড়ে।


title: মিঞ্জি

text: এদের শুঁয়োপোকা সাধারণত কিছুটা সুতাকাটার তকলি আকৃতির হয়।


হাজী আবদুল আলী সিটি কর্পোরেশন উচ্চ বিদ্যালয় বাংলাদেশের, চট্টগ্রামের পাহাড়তলী থানাধীন ৯নং উত্তর পাহাড়তলী ওয়ার্ডের একটি উচ্চ বিদ্যালয়।


title: হাজী আবদুল আলী সিটি কর্পোরেশন উচ্চ বিদ্যালয়

text: পাহাড়তলীর মিয়া পরিবারের উত্তসূরি জনাব আলহাজ্ব মুহাম্মদ নুরুল বশর মিয়ার তত্ত্বাবধানে এবং তাদের দানকৃত জমির উপর বিদ্যালয়টি প্রতিষ্ঠিত হয়েছিল ১৯৯৮ সালে, মিয়া পরিবারের পূর্বপুরুষ হাজী আবদুল আলীর নামানুসারে নামকরণ করা হয়।


text: বিদ্যালয়টি চট্টগ্রাম মাধ্যমিক ও উচ্চ মাধ্যমিক শিক্ষাবোর্ড কর্তৃক ১লা জানুয়ারি, ২০০৫ সালে নিম্ন মাধ্যমিক এবং ১লা জানুয়ারি, ২০০৯ সালে মাধ্যমিক বিদ্যালয় হিসেবে প্রথম একাডেমিক স্বীকৃতি লাভ করে। ১লা জানুয়ারি, ২০০৬ সালে বিজ্ঞান, ব্যবসায় শিক্ষা ও মানবিক শাখার অনুমতি লাভ করে।


text: বিদ্যালয়ের প্রথম ব্যাচ ২০০৮ সালে হালিশহর মহব্বত আলী সিটি কর্পোরেশন উচ্চ বিদ্যালয় থেকে এসএসসি পরীক্ষায় অংশগ্রহণ করে। শিক্ষার্থীরা ২০০৯ সাল থেকে নিজ প্রতিষ্ঠানের নামে জুনিয়র স্কুল সার্টিফিকেট (জেএসসি) এবং মাধ্যমিক স্কুল সার্টিফিকেট (এসএসসি) পরীক্ষায় অংশ নিয়ে আসছে।


title: ২০০৯ সালের বাংলাদেশী চলচ্চিত্রের তালিকা

text: ২০০৯ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ডোমিনিক উইসঙ্গা

text: ডোমিনিক উইসঙ্গা (জন্ম ১৬ জুলাই ১৯৮৮) একজন কেনীয় ক্রিকেটার। তিনি চারটি একদিনের আন্তর্জাতিক ম্যাচে খেলেছেন।


title: আইসিআইসিআই প্রুডেন্সিয়াল মিউচুয়াল ফান্ড

text: আইসিআইসিআই প্রুডেন্সিয়াল অ্যাসেট ম্যানেজমেন্ট কোম্পানি লিমিটেড হল দেশের বৃহত্তম অ্যাসেট ম্যানেজমেন্ট কোম্পানির একটি (এএমসি) যাদের লক্ষ্য হল সেভিংস এবং বিনিয়োগের মধ্যে দূরত্ব সরিয়ে দিয়ে সাধারণ এবং আনুষঙ্গিক বিনিয়োগ সমাধানের মাধ্যমে বিনিয়োগকারীদের জন্যে দীর্ঘস্থায়ী সম্পদের সৃষ্টি।


text: ভারতে আর্থিক পরিষেবার ক্ষেত্রে একটি বহু-পরিচিত এবং বিশ্বস্ত নাম আইসিআইসিআই ব্যাঙ্ক এবং ইউকে’র আর্থিক পরিষেবার ক্ষেত্রে অন্যতম প্রতিষ্ঠান প্রুডেন্সিয়াল পিএলসি - এই দুই এর এক যুগ্ম উদ্যোগ হল এএমসি।


text: এএমসি’র কর্পোরেট অফিস ভারতবর্ষের মুম্বাই শহরে বান্দ্রা কুর্লা কমপ্লেক্স অবস্থিত। এটি বর্তমানে উল্লেখযোগ্য ক্রমোন্নতির পরিচয় রেখেছে - ১৯৯৮ সালে এই উদ্যোগের প্রারম্ভে ছিল কেবলমাত্র ২টি স্থান এবং ৬জন কর্মী, আজ সেই সংখ্যা দাঁড়িয়েছে প্রায় ১২০ টি অঞ্চলজুড়ে এবং কর্মী সংখ্যার পরিমাণ বেড়ে হয়েছে ১০০০। এছাড়াও এর বিনিয়োগকারীর সংখ্যা বর্তমানে ১.৯ লক্ষেরও অধিক।


text: সম্পূর্ণ বিনিয়োগ কেন্দ্রিক আবেদেন নিয়ে শুরু এই প্রতিষ্ঠানটি বর্তমানে বিনিয়োগের ক্ষেত্রে বিশেষজ্ঞ মূল্যায়ন, কম্পিউটার প্রযুক্তি এবং প্রক্রিয়াগত পরিস্থিতির সাথে পরিচিতির এই তিনের এক সঠিক সংমিশ্রণ।


text: বোর্ড অফ ডাইরেক্টরসমূহ: অ্যাসেট ম্যানেমেন্ট কোম্পানি


text: ম্যানেজমেন্ট টিমইনভেস্টমেন্ট ম্যানেজমেন্টএএমসি অ্যাসেট শ্রেণীর মধ্যে মিউচুয়াল ফান্ড বিভাগে উল্লেখযোগ্য অ্যাসেটস আন্ডার ম্যানেজমেন্ট (এইউএম) সঞ্চালনা করে। এই এএমসি-টি বিনিয়োগকারীদের জন্যে পোর্টফোলিও ম্যানেজমেন্ট সার্ভিসেস এবং রিযেল এস্টেট ডিভিসনের জন্যে ও কাজ করেন, যারা আন্তর্জাতিক বাজারে আন্তর্জাতিক গ্রাহকদের জন্যে আন্তর্জাতিক অ্যাডভাইজারি আইন বিশেষজ্ঞ এবং সারা দেশে ছড়িয়ে আছেন।


text: মিউচুয়াল ফান্ড বিশেষজ্ঞ রিটেল বা খুচরো বিনিয়োগকারীদের চাহিদা পূরণ করে। এটি সবসময় রিটেল ইনভেস্টরদের তাঁদের জীবনের উদ্দেশ্যপূরণের জন্যে আর্থিক সমাধান দিতে সাহায্য করে। আইসিআইসিআই প্রুডেন্সিয়াল এএমসি এমন সকল প্রোডাক্টস-সহ মিউচুয়াল ফান্ড প্রোডাক্টসের এক বিস্তৃত পোর্টফোলিও শুর করেছে যেটি হল গ্রাহকদের প্রয়োজনভিত্তিক।


text: প্রোর্টফোলিও ম্যানেজমেন্ট সার্ভিস উচ্চ বিনিয়োগকারীদের এমন একটি সম্পৃক্ত পোর্টফোলিওতে বিনিয়োগ করার ব্যবস্থা করে যাচে তাঁরা বেশি ফেরৎলাভ পেতে পারেন। মাত্র 2000 সালে আইসিআইসিআই প্রুডেন্সিয়াল এএমসি ছিল এই পরিষেবা প্রদান করার জন্যে প্রথম প্রতিষ্ঠানিক অংশগ্রহণকারী এবং এখন তাঁদের সাফল্যমন্ডিত ট্র‌্যাক রেকর্ড হল 10 বৎসরেরও অধিক।


text: রিয়েল এস্টেট বিভাগ উচ্চ পরিমাণে অর্থ বিনিয়োগ করতে চান এমন বিনিয়োগকারীদের এবং স্থানীয় ইনস্টিটিউশনাল বিনিয়োগকারীদের পরিষেবা প্রধানের মাধ্যমে সাহায্য করে। যেখানে আইসিআইসিআই প্রুডেন্সিযাল এএমসি বিয়েল এস্টেট ইনভেস্টমেন্ট সিরিজ পোর্টফোলিও শুরু করে 2007 সালে।


text: আইসিআইআই প্রুডেন্সিয়াল এএমসি-তে আমাদের অফশোর অ্যাডভাইজারি ইউনিট আছেন, যাঁরা আমাদের বিনিয়োগের ক্ষমতা বিশ্ব বিনিয়োগকারীদের মধ্যে ছড়িয়ে দিতে সাহায্য করে। নিম্নে এই প্রতিষ্ঠানের কিছু আন্তর্জাতিক ব্যবসা উদ্যোগের কিছু বিশেষ পয়েন্টসের বিষয়ে জানানো হল:মিউচুয়াল ফান্ড বিভাগে আইসিআইসিআই প্রুডেন্সিয়াল মিউচুয়াল ফান্ডের কয়েকটি বিশেষ প্রতিযোগী প্রতিষ্ঠানগুলির মধ্যে আছে এইচডিএফসি মিউচুয়াল ফান্ড, রিলায়েন্স মিউচুয়াল ফান্ড, এসবিআই মিউচুয়াল ফান্ড, বিড়লা সান লাইফ মিউচুয়াল ফান্ড এবং ইউটিআই মিউচুয়াল ফান্ড।


title: কাবুলিওয়ালা (১৯৫৭-এর চলচ্চিত্র)

text: কাবুলিওয়ালা হল ১৯৫৬ সালে মুক্তিপ্রাপ্ত একটি ভারতীয় বাংলা নাট্য চলচ্চিত্র। ছবিটি রবীন্দ্রনাথ ঠাকুরের "কাবুলিওয়ালা" ছোটগল্প অবলম্বনে নির্মিত। এই ছবির পরিচালক ছিলেন তপন সিংহ।


title: কাবুলিওয়ালা (১৯৫৭-এর চলচ্চিত্র)

text: রহমত (ছবি বিশ্বাস) একজন মধ্যবয়সী আফগান ফল বিক্রেতা। সে ফল বিক্রি করতে কলকাতায় আসে। সেখানে মিনি (ঐন্দ্রিলা ঠাকুর ওরফে টিঙ্কু) নামে একটি ছোটো বাঙালি মেয়ের সঙ্গে তাঁর বন্ধুত্ব হয়। মিনিকে দেখে তার নিজের মেয়ের কথা মনে পড়ে যায়, যাকে সে আফগানিস্তানে রেখে এসেছিল। রহমত একটি বোর্ডিং হাউসে নিজের দেশের লোকেদের সঙ্গে থাকত।


title: কাবুলিওয়ালা (১৯৫৭-এর চলচ্চিত্র)

text: একদিন রহমত এক চিঠিতে তার মেয়ের অসুস্থতার খবর পায়। সে ঠিক করে দেশে ফিরে যাবে। তার টাকার অভাব থাকায় সে ঠিক করে ব্যবসা বাড়ানোর জন্য ধারে জিনিস বিক্রি করবে। পরে টাকা আদায় করতে গেলে তার এক খদ্দের তাকে অপমান করে। এতে দুজনের মধ্যে হাতাহাতি হয়। রহমত বলে সে অপমান সহ্য করবে না। তাও লোকটি তাকে অপমান করতে থাকলে রহমত তাকে ছুরি মেরে বসে।


title: কাবুলিওয়ালা (১৯৫৭-এর চলচ্চিত্র)

text: আদালতে রহমতে উকিল তাকে রক্ষা করার চেষ্টা করেন। কিন্তু সরল মনস্ক রহমত সহজভাবেই সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ডের পরিবর্তে তাকে ১০ বছরের সশ্রম কারাদণ্ডে দণ্ডিত করেন।


title: কাবুলিওয়ালা (১৯৫৭-এর চলচ্চিত্র)

text: কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয় তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।


title: সালমা আগা

text: সালমা আগা () সিন্ধু প্রদেশের করাচীতে জন্মগ্রহণকারী পাকিস্তানী ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানী অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তাঁর অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।


title: সালমা আগা

text: পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তাঁর শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তাঁর মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন।


title: সালমা আগা

text: ১৯৮৯ সালে পাকিস্তানী স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে। কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুণরায় বৈবাহিক সম্পর্ক স্থাপিত হয় তাঁর।


title: সালমা আগা

text: ৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তাঁর ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাঁকে পুলিশের কাছে তাঁর অবস্থান জানাতে হবে।


title: কাবুলিওয়ালা (১৯৬১-এর চলচ্চিত্র)

text: কাবুলিওয়ালা (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের "কাবুলিওয়ালা" শীর্ষক ছোটোগল্প অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, উষা কিরণ, সজ্জন, সোনু ও বেবি ফরিদা।


title: কাবুলিওয়ালা (১৯৬১-এর চলচ্চিত্র)

text: "কাবুলিওয়ালা" ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে।হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত "টকসাল" (১৯৫৬) এবং "নেতাজি সুভাষচন্দ্র বসু" (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের "কাবুলিওয়ালা"। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে "সাধনা" নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি "মডার্ন রিভিউ" পত্রিকায় প্রকাশিত হয়েছিল।


title: কাবুলিওয়ালা (১৯৬১-এর চলচ্চিত্র)

text: ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার।


title: ওকা চিন্না মাতা

text: ওকা চিন্না মাতা (বাংলা: একটি ছোটো কথা) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/ এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়।


title: ওকা চিন্না মাতা

text: ছবির কাহিনি এন. টি. রামা রাও ও আক্কিনেনি নাগেশ্বর রাওয়ের "চরণ দাসী" (১৯৫৬) ছবির কাহিনি থেকে অনুপ্রাণিত। "চরণ দাসী" ছবিটি রবীন্দ্রনাথ ঠাকুরের "নৌকাডুবি" উপন্যাস অবলম্বনে নির্মিত হয়েছিল।


title: সোনার বাংলা এক্সপ্রেস

text: সোনার বাংলা এক্সপ্রেস একটি আন্তর্জাতিক মানসম্পন্ন যাত্রীবাহী ট্রেন যা ঢাকা থেকে চট্টগ্রাম যাতায়াত করে। এটিই একমাত্র ট্রেন যা ঢাকা থেকে চট্টগ্রাম যাবার কিংবা আসার পথে কোথায়ও থামবে না। ২৫ জুন ২০১৬ এই ট্রেন সাভিস চালু করা হয়।


title: সোনার বাংলা এক্সপ্রেস

text: ভারত এবং এশীয় উন্নয়ন ব্যাংকের (এডিবি) ঋণ সহায়তায় মোট ২৭০টি কোচ দিয়ে ট্রেন পরিচালনা কার্যক্রমের আনুষ্ঠানিকভাবে চালু করেন তিনি।


title: সোনার বাংলা এক্সপ্রেস

text: সোনার বাংলা ট্রেনটিতে ২টি এসি স্লিপিং চেয়ার, ৪টি এসি চেয়ার, ৭টি শোভন চেয়ার, ১টি খাবার গাড়ি ও ১টি পাওয়ার কার রয়েছে। প্রতিটি এসি চেয়ারে ৫৫টি, এসি স্লিপিংয়ে ৩৩টি, শোভন চেয়ার ৬০টিসহ ৭৪৬টি আসন রয়েছে।


title: সোনার বাংলা এক্সপ্রেস

text: সোনার বাংলা ট্রেন এ শীতাতপ নিয়ন্ত্রিত সুপরিসর কেবিন, পরিচ্ছন্ন এসি চেয়ার রয়েছে। তাছাড়া পট্রনের শৌচাগার ফ্যান-তোয়ালে, হাই কমোড ও আছে। সাথে ল্যাপটপ ও মোবাইল চার্জ দেয়ার ব্যবস্থা রয়েছে।


title: অর্পিত রাঙ্কা

text:
অর্পিত রাঙ্কা ভারতের একজন মডেল যিনি অভিনেতায় পরিণত হন। পুর্বে তিনি গ্লেডর‍্যাগস্ মেইল মডেল অব দ্য ইয়ার শোতে বেস্ট বডি খেতাব বিজয়ী হন। তিনি ভারতের রাজস্থান প্রদেশ বিলয়ারা শহর থেকে আসেন।
মডেলের এসাইন্টমেন্ট শেষ করে অর্পিত একাধিক তামিল এবং তেলুগু ভাষায় ছবি করেন, যেগুলো খল বা সহঅধিনায়কের ভূমিকায় অভিনয় করেছিলেন। টেলিভিশনে তাঁর প্রথম পদচারণা হয় ঐতিহাসিক টিভি সিরিয়াল মহাভারতের দুর্যোধনের চরিত্রে অভিনয় দিয়ে। তিনি এমএসজি ২ (মেসেঞ্জার অব গড-২)–এ সহনায়কের ভূমিকায় অভিনয় করেন।


title: কর্ণাটকের নবাব

text: কর্ণাটকের নবাব (আর্কো‌টের নবাব নামেও পরিচিত) ছিল ১৬৯০ থেকে ১৮০১ সাল পর্যন্ত দক্ষিণ ভারতের কর্ণাটক অঞ্চল শাসনকারী শাসকের উপাধি। বর্তমান তামিলনাড়ুর অন্তর্গত আর্কো‌ট শহর ছিল তাদের রাজধানী।


title: কর্ণাটকের নবাব

text: মুঘল সম্রাট আওরঙ্গজেব কর্ণাটকের নবাবদেরকে প্রতিষ্ঠিত করেন। তিনি ১৬৯২ সালে জুলফিকার আলি খানকে কর্ণাটকের প্রথম নবাব নিয়োগ দেন। রাজারাম ছত্রপতির নেতৃত্বাধীন মারাঠাদেরকে পরাজিত করার পুরষ্কার হিসেবে তাকে এই পদ দেয়া হয়। কর্ণাটকের নবাবরা কৃষ্ণ নদীর দক্ষিণে বিস্তীর্ণ অঞ্চল নিয়ন্ত্রণ করতেন। নবাব প্রথম সাদউল্লাহ খান গিঙ্গি থেকে আর্কো‌টে তার দরবার স্থানান্তর করেন। তার উত্তরসূরি দোস্ত আলি খান ১৭৩৬ সালে মাদুরাই জয় করেন।


title: কর্ণাটকের নবাব

text: ১৭৪০ সালে মারাঠারা আর্কো‌টে আক্রমণ করে। মারাঠাদের সাথে যুদ্ধে দোস্ত আলি, তার এক পুত্র হাসান আলি এবং বেশ কয়েকজন গুরুত্বপূর্ণ ব্যক্তি নিহত হন। এর ফলে দক্ষিণের দিকে মারাঠাদের কর্তৃত্ব বৃদ্ধি পায়। মারাঠারা আর্কো‌টের দিকে অগ্রসর হওয়ার পর আর্কো‌ট বেশি প্রতিরোধ না করে আত্মসমর্পণ করে। চান্দা সাহেব ও তার পুত্রকে বন্দী করে নাগপুর প্রেরণ করা হয়। মুহাম্মদ আলি খান ওয়ালাজাহ ১৭৬৫ সালে নবাব হন।


title: কর্ণাটকের নবাব

text: ব্রিটিশ ও ফরাসিদের ক্রমবর্ধমান প্রভাব ও ঔপনিবেশিক যুদ্ধের ফলে কর্ণাটকে বেশ প্রভাব পড়ে। হায়দার আলি ও ফরাসিদের বিপক্ষে নবাব ওয়ালাজা ব্রিটিশদের পক্ষাবলম্বন করেন। এর ফলে তিনি বড় অঙ্কের ঋণগ্রস্ত হয়ে পড়েন। এ কারণে তাকে তার এলাকার অধিকাংশ ব্রিটিশ ইস্ট ইন্ডিয়া কোম্পানিকে প্রদান করতে হয়।


title: কর্ণাটকের নবাব

text: ১৩ম নবাব গোলাম মুহাম্মদ গাউস খান নিঃসন্তান অবস্থায় মৃত্যুবরণ করেন। এরপর ব্রিটিশরা স্বত্ববিলোপ নীতি অনুযায়ী নবাবী অধিগ্রহণ করে নেয়। ১৬৮৭ সালে রাণী ভিক্টোরিয়া কর্তৃক গাউস খানের চাচা আজিম জাহকে আর্কো‌টের প্রথম আনুষ্ঠানিক নবাবের পদে বসানো হয় এবং স্থায়ীভাবে করমুক্ত পেনসন প্রদান করা হয়। ভারত সরকার এই নীতি বহাল রেখেছে। ভারতের সংবিধান দ্বারা এই মর্যাদা সুরক্ষিত এবং রাজপরিবার নিজস্ব সুবিধা ও খেতাব ব্যবহার করে থাকে।


title: জুলাই ২০১৬ ঢাকা আক্রমণ

text: ১ জুলাই ২০১৬, স্থানীয় সময় রাত ০৯:২০ মিনিটে, নয়জন হামলাকারী ঢাকার গুলশান এলাকায় অবস্থিত "হলি আর্টিসান বেকারিতে" গুলিবর্ষণ করে। হামলাকারীরা বোমা নিক্ষেপ ও কয়েক ডজন মানুষকে জিম্মি করে এবং পুলিশের সঙ্গে তাদের বোমাবর্ষণের ফলে অন্তত চার পুলিশ কর্মকর্তা নিহত হয়। প্রত্যক্ষদর্শী একজন জানায় হামলার সময় তারা "আল্লাহু আকবার" (আল্লাহ সর্বশক্তিমান) ধ্বনি উচ্চারণ করে গুলি ছুড়ে ও বোমা ফাটায়। এই ঘটনায় মোট আটাশ জন মানুষ নিহত হয়, যাদের মধ্যে সতের জন বিদেশী, দুই জন পুলিশ কর্মকর্তা এবং ছয় জন বন্দুকধারী। পরবর্তীতে বন্দুকধারীদের এক জনকে বন্দী করা হয় এবং ১৩ জন জিম্মিকে বাংলাদেশের সামরিক বাহিনী, পুলিশ, র‌্যাব এবং যৌথবাহিনী কর্তৃক মুক্ত করা হয়।


title: জুলাই ২০১৬ ঢাকা আক্রমণ

text: ২০১৩ সাল থেকে, বাংলাদেশে ধর্মীয় সংখ্যালঘু, ব্লগার এবং ধর্মনিরপেক্ষদের উপর হামলা বাড়তে থাকে। সেপ্টেম্বর ২০১৫ সাল থেকে, এদেশে এই ধরণের ৩০টি আক্রমণের ঘটনা ঘটে; আইএসআইএস (যা "ইসলামিক স্টেট অব ইরাক এন্ড দ্য লেভান্ট", "ইসলামিক স্টেট অব ইরাক এন্ড আল-শাম" বা "দায়েশ" নামেও পরিচিত) যার মধ্যে ২১টির দায় স্বীকার করে। গুলশান ঢাকার একটি বিত্তশালী এলাকা এবং এখানে অনেক বিদেশী দূতাবাস অবস্থিত।


title: জুলাই ২০১৬ ঢাকা আক্রমণ

text: আক্রমণ স্থানীয় সময় ৯টা ২০ মিনিটের দিকে শুরু হয়। অন্তত সাতজন হামলাকারী রেস্টুরেন্টে বোমা, বন্দুকসহ প্রবেশ করে এবং একজন আক্রমণকারীর হাতে একটি তলোয়ার ছিল। ঢোকার পর রেস্টুরেন্টে জিম্মি করার আগে গুলি ছুড়তে থাকে ও বোমা ফাটায়, জিম্মিদের বেশীরভাগ ছিল বিদেশী। পুলিশ ঘটনাস্থলে গেলে পুলিশের সাথে তাঁদের গোলাগুলি হয়, এতে দুই জন পুলিশ নিহত হয় ও আরো অনেক আহত হয়। পরে পুলিশ রেস্টুরেন্টে প্রায় এলাকা ঘেরাও করে রাখে এবং একটি উদ্ধার অভিযানের পরিকল্পনা করে। এ সময় পুলিশ মাইকে বারবার জিম্মিদের ছেড়ে দিয়ে জঙ্গিদের আত্মসমর্পণের আহ্বান জানালে জঙ্গিরা আইন শৃঙ্খলা বাহিনীকে তিনটি শর্ত দেয়:


title: জুলাই ২০১৬ ঢাকা আক্রমণ

text: রেস্টুরেন্টে ভিতর থেকে ছবি টুইটারে আইএসআইএল-পন্থী অ্যাকাউন্টগুলি থেকে প্রচার হয় এবং এতে কয়েকটি লাশ ও রক্তের দাগ মেঝের উপর পড়ে থাকতে দেখা যায়।


title: জুলাই ২০১৬ ঢাকা আক্রমণ

text: সরকার প্রধানের নির্দেশে বাংলাদেশ সেনাবাহিনী 'অপারেশন থান্ডারবোল্ট' পরিচালনা করে। ৬ জুলাই শুক্রবার রাত থেকে সেনাবাহিনী ঘটনাস্থলে অবস্থানরত আইন-শৃঙ্খলা বাহিনী ও গোয়েন্দা বাহিনীর সদস্যদের কাছ থেকে বিস্তারিত তথ্য সংগ্রহ করে। সেনাবাহিনীর নেতৃত্বে নৌবাহিনী, বিমান বাহিনী, বিজিবি, পুলিশ, র‌্যাবসহ যৌথভাবে অপারেশন থান্ডারবোল্ট পরিচালনা করা হয়। সেনাবাহিনীর প্যারাকমান্ডোর নেতৃত্বে ঘটনা শুরুর পরদিন, শনিবার, সকাল ৭টা ৪০ মিনিটে অপারেশন শুরু করে ১২-১৩ মিনিটে ঘটনাস্থলের নিয়ন্ত্রণ নেয়া হয়। পরবর্তীতে সকাল সাড়ে ৮টার দিকে অভিযানের সমাপ্তি ঘোষণা করা হয়। ঘটনাস্থল থেকে প্রাথমিকভাবে সন্ত্রাসীদের ব্যবহৃত ৪টি পিস্তল, একটি ফোল্ডেডবাট একে-২২, ৪টি অবিস্ফোরিত আইআইডি, একটি ওয়াকিটকি সেট ও ধারালো দেশীয় অস্ত্র উদ্ধার করা হয়।


title: জুলাই ২০১৬ ঢাকা আক্রমণ

text: বিশ জন বিদেশী নাগরিক, ছয় জন বন্দুকধারী এবং দুই জন পুলিশ কর্মকর্তা ঘটনার রাতেই নিহত হন। বিদেশীদের ধারালো অস্ত্র দিয়ে হত্যা করা হয়। যেখানে আরও পঞ্চাশ জন, যাদের বেশিরভাগ পুলিশ সদস্য, আহত হন। নিহতদের মধ্যে দুই জন পুলিশ কর্মকর্তা ছিলেন, যাদের একজন ঢাকা মেট্রোপলিটন পুলিশ গোয়েন্দা বিভাগের সহকারী কমিশনার, এবং অন্যজন বনানী থানার ভারপ্রাপ্ত কর্মকর্তা। নিহতদের মধ্যে জাপানি ও ইতালীয় নাগরিক ছিল। ১৯ বছর বয়সী এক ভারতীয় নাগরিকও নিহত হয়। বাংলাদেশ সেনাবাহিনী প্রাথমিকভাবে ঘোষণা করে যে নিহতদের সকলে বিদেশী ছিল, এবং তারা অপরাধীরা যাদের "ধারালো অস্ত্র দ্বারা নির্মমভাবে হত্যা করেছিল"। এদের মধ্যে যারা কুরআন থেকে একটি আয়াত বলতে পেরেছিল শুধুমাত্র সেসকল অ-মুসলিমরা রক্ষা পেয়েছিল।


title: জুলাই ২০১৬ ঢাকা আক্রমণ

text: নিহতদের মধ্যে সাত জন জাপানি নাগরিক ছিল – পাঁচ জন পুরুষ এবং দুই জন নারী – যাদের জাপান ইন্টারন্যাশনাল কোঅপারেশন এজেন্সির সাথে যুক্ত করা হয়েছে। পরবর্তীতে অপারেশন থান্ডারবোল্টের সময় ছয় সন্ত্রাসী নিহত হয় এবং সন্দেহভাজন একজন সন্ত্রাসীকে আটক করা হয়। এছাড়া এই অভিযানে জিম্মিদশা থেকে তিন বিদেশিসহ ১৩ জনকে মুক্ত করা হয়।


title: জুলাই ২০১৬ ঢাকা আক্রমণ

text: ইসলামিক স্টেটের অধিভুক্ত, আমেক সংবাদ সংস্থা, এই হামলার দায় স্বীকার করে এবং ২০ জনকে হত্যার দাবি জানায়। ঘটনার পর তারা একটি ভিডিও প্রকাশ করে এবং হুমকি দেয় এটি সবেমাত্র শুরু ভবিষ্যতে আরো হামলা হবে।


title: এলার চার অধ্যায়

text: এলার চার অধ্যায় হল ২০১২ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক ছিলেন বাপ্পাদিত্য বন্দ্যোপাধ্যায় এবং প্রযোজক ছিল ড্রিমজ মুভিজ অ্যান্ড এন্টারটেইনমেন্ট প্রাইভেট লিমিটেড। ছবিটি রবীন্দ্রনাথ ঠাকুরের "চার অধ্যায়" উপন্যাস অবলম্বনে নির্মিত।


title: এলার চার অধ্যায়

text: এই ছবির প্রেক্ষাপট ১৯৪০-এর দশকের ব্রিটিশ ভারত। ইন্দ্রনাথ এক বিপ্লবী দলের নেতা। এলা এই দলের শিক্ষিকা। নিজের প্রেমিক অতীন্দ্র ও দেশের প্রতি কর্তব্য – এই দুইয়ের মধ্যে দ্বন্দ্বে এলা জর্জরিত।


title: ২০১০ সালের বাংলাদেশী চলচ্চিত্রের তালিকা

text: ২০১০ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৫৭টি চলচ্চিত্র মুক্তি পায়।


title: অলিম্পিকে পর্তুগাল

text: পর্তুগাল প্রথম অলিম্পিক গেমসে অংশগ্রহণ করে ১৯১২ সালে। অভিষেকের পর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। প্রথম দিক থেকে, অলিম্পিক কমিটি অব পর্তুগাল জাতীয় অলিম্পিক কমিটি হিসাবে আন্তর্জাতিক অলিম্পিক কমিটির প্রতিনিধিত্ব করে আসছে। শীতকালীন অলিম্পিক গেমসে পর্তুগাল ১৯৫২ সালে প্রথম অংশগ্রহণ করেছিল। এবং অধিকাংশ শীতকালীন গেমসে তারা অংশগ্রহণ করতে পারেনি।


title: অলিম্পিকে পর্তুগাল

text: ২০১২ গ্রীষ্মকালীন অলিম্পিক পর্যন্ত ৩৬ জন পর্তুগিজ ক্রীড়াবিদ সর্বমোট ২৩টি পদক জিতেছে। ৪টি স্বর্ণ পদক সহ সবচেয়ে বেশি পদক জিতেছে দৌড়বাজীতে।


title: তালাত মাহমুদ

text: তালাত মাহমুদ (, ; জন্ম: ২৪ ফেব্রুয়ারি, ১৯২৪ - মৃত্যু: ৯ মে, ১৯৯৮) মুম্বইয়ে জন্মগ্রহণকারী বিখ্যাত ভারতীয় গজল গায়ক ছিলেন। তাঁকে ভারতীয় উপমহাদেশের অন্যতম সেরা পুরুষ অ-শাস্ত্রীয় ও অর্ধ-শাস্ত্রীয় গায়করূপে বিবেচনা করা হয়ে থাকে। তিনি ছিলেন একজন সংগীতশিল্পী, যাঁর ছিল সহজাত প্রতিভা, অনুপম সৌন্দর্যচেতনা ও মাধুর্য। একজন প্লে-ব্যাক কণ্ঠশির্পী হলেও তিনি চলচ্চিত্রেও অভিনয় করেন, যদিও অভিনয়ে তিনি সফলতা পাননি।


title: তালাত মাহমুদ

text: ১৯৯২ সালে চলচ্চিত্রে তাঁর সুরের অপূর্ব ব্যবহার ও গজলে সবিশেষ অবদানের স্বীকৃতি স্বরূপ ভারত সরকার কর্তৃক পদ্মভূষণ পদকে ভূষিত হন। ১৯৫০ ও ১৯৬০-এর দশকে তাঁর গানগুলোয় উচ্চ সাহিত্যিক কথকতার প্রয়োগ ছিল ও শিল্প সমজদার ভারত উপমহাদেশে বিশেষতঃ উর্দুভাষী সম্প্রদায়ে তাঁর বেশ কদর ছিল। এমনকি তাঁর বাতিলকৃত গানগুলোও জনপ্রিয়তা লাভ করতে সক্ষম হয়। ঐ সময়ে অন্য কোন গায়কের মাঝে তাঁর ন্যায় উচ্চশ্রেণীর বুদ্ধিবৃত্তি ও শিক্ষিতমানের ছিলেন না।


title: তালাত মাহমুদ

text: অবিভক্ত ভারতের উত্তর প্রদেশের লখনৌ-এ পিতা মঞ্জুর মাহমুদের সন্তানরূপে তাঁর জন্ম। শৈশবেই তিনি সংগীতের প্রতি তাঁর অভিনিবেশ প্রদর্শন করেন। সমস্ত রাত জেগে তিনি নিবিষ্ট চিত্তে তৎকালীন বিখ্যাত ভারতীয় শাস্ত্রীয় গায়কদের গান শ্রবণ করতেন। তিনি ছিলেন এমন এক রক্ষণশীল মুসলিম পরিবারের সন্তান যেখানে সংগীত চর্চাকে উৎসাহিত করা হত না। চলচ্চিত্রে কাজ করবেন ও না বাড়িতে অবস্থান করবেন এর মধ্যে একটিকে বেছে নেওয়ার বিষয়ে তাকে সিদ্ধান্ত নিতে হয়েছিল। পিতার আপত্তি সত্ত্বেও তিনি চলচ্চিত্রকেই বেছে নেন। তবে চলচ্চিত্র শিল্পে সম্মানজনক অবস্থান অর্জন করলে এক যুগ পর তাঁর পরিবার বিষয়টিকে মেনে নেয়।


title: তালাত মাহমুদ

text: ৯৩০-এর দশকের শেষদিকে লখনৌর মারিস সংগীত মহাবিদ্যালয় (বর্তমান ভাতখাঁড়ে সংগীত ইন্সটিটিউট) পণ্ডিত এস.সি.আর. ভাটের নিকট ধ্রুপদী সংগীতে হাতেখড়ি নেন। ১৯৩৯ সালে গজল গায়করূপে সংগীত জীবন শুরু করেন। ১৯৩৯ সালে ষোল বছর বয়সে অল ইন্ডয়া রেডিও, লখনৌ-এ দাগ, মির, জিগর গজল গেয়ে তাঁর সংগীতজীবনের সূচনা । তাঁর কণ্ঠস্বর অন্য গায়কদের চেয়ে স্বতন্ত্র প্রকৃতির ছিল। তাঁর এই স্বাতন্ত্র্য লক্ষ্য করে এইচএমভি গ্রুপ ১৯৪১ সালে গানের ডিস্ক বের করার প্রস্তাব দেয়, যাতে ছিল ‘সব দিন সামান নেহি থা’, ‘বান জাঁও গিয়া কিয়া সে কিয়া মেঁ’, ‘ইস্কা তো কুচ ধিয়ান নেহিঁ থা’-র মতো গান।


title: তালাত মাহমুদ

text: গজল গায়ক হিসেবে তাঁর সুখ্যাতি লখনৌ ছাড়িয়ে কলকাতা পর্যন্ত পৌঁছে যেটি তাঁর গন্তব্য হয়ে যায়। তখন কলকাতায় ছিলেন বিখ্যাত গজল গায়ক ও সংগীতজ্ঞ উস্তাদ বরকত আলি খান, কে. এল. সাইগল ও এম এ রউফের মতো ব্যক্তি। ১৯৪৪ সালে তাঁর গানের ডিস্ক সর্বাধিক বিক্রীত হিসেবে জায়গা করে নেয়। তাঁর খ্যাতি ছড়িয়ে পড়ে সারা ভারতে। তিনি কলকাতা ও বোম্বের ১৬টির মতো চলচ্চিত্রে অভিনয় করেন। এর মধ্যে তিনটি চলচ্চিত্র সাফল্য পায়। প্রথম দিকে তিনি ‘তপন কুমার’ নামে অনেক বাংলা গান পরিবেশন করেন। তাঁর গাওয়া কিছু বাংলা গান ছিল সুপার হিট এবং এখনো বেতারে বাজে। তিনি ’৫০ ও ’৬০-্এর দশকে অনেত বিখ্যাত সংগীত পরিচালকের সুরে গান করেন। তাঁদের মধ্যে উল্লেখযোগ্য হলেন--কমল দাশগুপ্ত (দুটি পাখি দুটি তীরে), সুধীন দাশগুপ্ত (এই রিমঝিমঝিম বরষা), রবিন চট্টোপাধ্যায় (চাঁদের এত আলো), হেমন্ত মুখোপাধ্যায় (এ যদি আকাশ হয়) এবং ভি এল বালসারা (তুমি সুন্দর যদি নাহি হও)।


title: তালাত মাহমুদ

text: ১৯৪৯ সালে হিন্দি চলচ্চিত্রে গান করার জন্যে তালাত মাহমুদ বোম্বে চলে যান। আগে থেকেই তার খ্যাতি ছিল ছিল ছড়ানো, বোম্বে যাবার সাথে সাথে অনেক কাজের প্রস্তাব আসতে থাকল। ‘আরজু’ ছায়াছবিতে অনিল বিশ্বাসের পরিচালনায় তাঁর গাওয়া ‘এই দিল মুঝে এইছি জাগা লে চল জাাঁ কোয়ি না হো’ গানটি তাঁকে বিশাল সফলতা এনে দেয়। এরপর আর তাঁকে পেছনে ফিরে তাকাতে হয়নি।


title: তালাত মাহমুদ

text: সুদীর্ঘ সঙ্গীত জীবনে প্রায় আটশত গান গেয়েছেন তিনি। তালাত মাহমুদ আধুনিক অর্ধ-শাস্ত্রীয় ও শাস্ত্রীয়বিহীন গজলের প্রকৃত রচয়িতা ছিলেন। ফলে, সমসাময়িক অন্যান্য গজল গায়কদের উপর তাঁর বেশ প্রভাব পড়ে। এরফলে মেহদী হাসান ও জগজিৎ সিংয়ের পাশে নিজেকে শামিল করেন। ১৯৫০-এর দশকে ভারত উপমহাদেশের জনপ্রিয় তিন পুরুষ গায়কের একজনরূপে নিজেকে প্রতিষ্ঠিত করেন। বাদ-বাকীরা হচ্ছেন মোহাম্মদ রফি ও মুকেশ। তাঁরা তিনজন উপমহাদেশের চলচ্চিত্রের ইতিহাসে সর্বাধিক সময় দাপটে রাজত্ব কায়েম করেছিলেন। সহজাত প্রতিভার বিকাশ ঘটেছিল তাঁর গজলের মধ্যে। পঙ্কজ উদাস তাঁকে সর্বদাই শাহানশাহ-ই-গজল উপাধিতে সম্বোধন করতেন।


title: তালাত মাহমুদ

text: ১৯৫৬ সালে পূর্ব আফ্রিকায় প্রথম ভারতীয় গায়ক হিসেবে বিদেশে অনুষ্ঠানে অংশগ্রহণের লক্ষ্যে ভ্রমণ করেছিলেন। এরপর মার্কিন যুক্তরাষ্ট্র, যুক্তরাজ্য, ওয়েস্ট ইন্ডিজসহ বেশ কিছু দেশে যান।


title: ডাকঘর (হিন্দি চলচ্চিত্র)

text: ডাকঘর হল ১৯৬৫ সালে মুক্তিপ্রাপ্ত একটি হিন্দি চলচ্চিত্র। এটি রবীন্দ্রনাথ ঠাকুরের "ডাকঘর" নাটক অবলম্বনে নির্মিত। ছবিটি পরিচালনা করেছিলেন জুল বেল্লানি। এতে অভিনয় করেন সচিন, মুকরি, একে হাঙ্গাল, সুধা ও সত্যেন কাপ্পু। এই ছবিতে বলরাজ সাহানি ও শর্মিলা ঠাকুরের ক্যামিও উপস্থিতিও লক্ষনীয়।


title: ডাকঘর (হিন্দি চলচ্চিত্র)

text: ১৯১২ সালে রবীন্দ্রনাথ ঠাকুর "ডাকঘর" নাটকটি রচনা করেন। ডব্লিউ. বি. ইয়েটস এই নাটকের ইংরেজি অনুবাদটি প্রকাশ করেন এবং সেই অনুবাদের একটি মুখবন্ধ লিখে দেন। নাটকটি স্প্যানিশ ও ফরাসি ভাষাতেও অনুদিত হয়েছিল। ১৯১৩ সালে লন্ডনে আইরিশ থিয়েটার এটি প্রথম ইংরেজিতে মঞ্চস্থ করে। রবীন্দ্রনাথ নিজে এই সময় দর্শক হিসেবে উপস্থিত ছিলেন। ১৯১৭ সালে কলকাতায় মূল বাংলা নাটকটি মঞ্চস্থ হয়। দ্বিতীয় বিশ্বযুদ্ধের সময় জার্মানির কনসেনট্রেশন ক্যাম্পগুলিতেও নাটকটি সফলভাবে মঞ্চস্থ হয়েছিল। ওয়ারশ ঘেটোতে জানুজ কোরজ্যাকের নির্দেশনায় এই নাটকের একটি পোলিশ সংস্করণ মঞ্চস্থ হয়েছিল।


title: ডাকঘর (হিন্দি চলচ্চিত্র)

text: অমল নামে একটি ছোটো ছেলে দূরারোগ্য ব্যাধিতে আক্রান্ত। স্থানীয় বৈদ্যের নির্দেশে তাকে ঘরে আবদ্ধ থাকতে হয়। সে জানলায় বসে পথযাত্রী গ্রামবাসীদের সঙ্গে কথা বলে আর তারপর সেই কথাগুলি নিয়ে দিবাস্বপ্ন দেখে। একদিন এক চৌকিদার তাকে বলে তার বাড়ির সামনে দিয়ে যে রাস্তাটি গেছে সেই রাস্তার একধারে রাজা একটি ডাকঘর বসিয়েছেন। অমল তখন স্বপ্ন দেখতে শুরু করে, সে পাহাড় পেরিয়ে রাজার সঙ্গে দেখা করতে যাবে এবং চিঠি পাবে বা সব জায়গায় চিঠি বিলি করবে।


title: উপহার (চলচ্চিত্র)

text: উপহার হল ১৯৭১ সালে মুক্তিপ্রাপ্ত একটি হিন্দি চলচ্চিত্র। রাজশ্রী প্রোডাকশনসের পক্ষ থেকে ছবিটি প্রযোজনা করেন তারাচন্দ বরজাত্য। ছবিতে মুখ্য ভূমিকায় অভিনয় করেন জয়া ভাদুড়ি, স্বরূপ দত্ত ও কামিনী কুশল। ছবির সঙ্গীত পরিচালনা করেন লক্ষ্মীকান্ত প্যারেলাল। ছবিটি রবীন্দ্রনাথ ঠাকুরের "সমাপ্তি" শীর্ষক ছোটোগল্প অবলম্বনে নির্মিত। ছবিটি ৪৫তম একাডেমি পুরস্কারে শ্রেষ্ঠ বিদেশি ছবি বিভাগে ভারতীয় ছবি হিসেবে প্রবেশাধিকার পেয়েছিল, তবে মনোনয়ন পায়নি।


title: উপহার (চলচ্চিত্র)

text: অণুপ কলকাতায় আইন পড়ে। তার বিধবা মা পশ্চিমবঙ্গের একটি ছোটো শহরে বাস করেন। অণুপের দিদি সুধা ও তার স্বামী অনিল কলকাতায় বাস করেন। অণুপের বিয়ের বয়স হয়ে গিয়েছে। তাই অণুপের মা তার জন্য প্রতিবেশির এক মেয়েকে পাত্রী স্থির করেছেন। মেয়েটির নাম বিদ্যা। অণুপ বাড়ি ফিরলে অণুপের মা তার বিয়ের কথা তোলেন। কিন্তু অণুপ জানায়, সে নিজে প্রথমে মেয়েটিকে দেখতে চায়। সে বিদ্যাকে দেখতে যায়। সেই সঙ্গে সে মিনু নামে আরেকটি গ্রাম্য মেয়েকে দেখে। সে শারদা ও রামচন্দ্রের মেয়ে। বাড়ি ফিরে অণুপ জানায় যে, সে বিদ্যাকে বিয়ে করতে চায় না, বরং মিনুকে বিয়ে করতে চায়। অণুপের মায়ের এই বিয়েতে ইচ্ছা না থাকলেও তিনি রাজি হন। বিয়ে হয়। তারপর তাঁরা বুঝতে পারেন যে গৃহকর্মে মিনু আদৌ অভ্যস্ত নয়। সে শিক্ষিতা নয়। এমনকি অণুপের সঙ্গে তার সম্পর্কটি বোঝার মতো বুদ্ধিও তার হয়নি। তার ভাল লাগে আম ও অন্যান্য ফল চুরি করতে এবং তার থেকে বয়সে অনেক ছোটো এমন ছেলেমেয়েদের সঙ্গে খেলা করে বেড়াতে। অণুপের মা বিব্রত হন। তিনি নববধূকে ঘরে আবদ্ধ করে রাখতে চান। অণুপ কলকাতায় ফেরার সময় মিনুকে নিয়ে যেতে চায়। কিন্তু মিনু রাজি হয় না।


title: উপহার (চলচ্চিত্র)

text: অণুপের মা মিনুর ছেলেমানুষিতে বিরক্ত হয়ে তাকে নিজের কাছে রাখতে অস্বীকার করেন। অণুপ মিনুকে তার মা শারদার কাছে রেখে যায়। অণুপ চলে যাওয়ার পর মিনুর মনে হয় যে, অণুপের জন্য তার মন কেমন করছে। খেলাধূলা করার তার আর মন থাকে না। সে বুঝতে পারে, সে অণুপকে ভালবেসে ফেলেছে। সে তার মাকে বলে, সে অণুপের বাড়িতে ফিরে গিয়ে নিজের শাশুড়ির সঙ্গে থাকতে চায়। মিনু সম্পূর্ণ অন্য মানুষ হয়ে ফিরে আসে। অণুপের মা তাকে সাদরে বরণ করে নেন। মিনু ঘরের কাজকর্ম শিখে নেয়। কিন্তু অণুপ ছুটিতেও বাড়ি ফেরে না। মিনু বুঝতে পারে, সে অণুপের সঙ্গে কলকাতায় যেতে রাজি না হওয়ায় অণুপ মনঃক্ষুণ্ণ হয়েছে। সে বলেছিল, মিনু তাকে আসতে লিখলে তবেই সে আসবে। তাই সে অণুপকে বাড়ি ফিরতে বলে চিঠি লেখে। কিন্তু সে অণুপের ঠিকানা জানত না। তাই অণুপ চিঠি পায় না। অণুপের মা বুঝতে পারে, অণুপের জন্য মিনুর মন কেমন করছে। তাই তিনি মিনুকে নিয়ে অণুপের দিদির বাড়িতে আসেন। সেখানেই অণুপ ও মিনুর মিলন হয়।


title: অলিম্পিকে পোল্যান্ড

text: পোল্যান্ড প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেেক সকল গ্রীষ্মকালীন অলিম্পিক গেমসে অংশগ্রহণ করে আসছে। শুধুমাত্র ১৯৮০ গেমস তারা যুক্তরাষ্ট্রের নেতৃত্বে বয়কট করেছিল। গ্রীষ্মকালীন গেমস ছাড়াও পোল্যান্ড প্রত্যেকটি শীতকালীন গেমসে অংশগ্রহণ করেছে।


title: অলিম্পিকে পোল্যান্ড

text: পোল্যান্ডের ক্রীড়াবিদগন সর্বমোট ২৯১টি পদক জিতেছে। সবচেয়ে বেশি পদক বিজয়ী ক্রীড়া হল দৌড়বাজী। হাঙ্গেরি ও রোমানিয়ার পরে পোল্যান্ড তৃতীয় সফল দেশ যারা কখনও স্বাগতিক হতে পারেনি।


title: অলিম্পিকে পোল্যান্ড

text: পোল্যান্ডের জাতীয় অলিম্পিক কমিটি ১৯১৮ সালে গঠিত হয় এব ১৯১৯ সালে আইওসির স্বীকৃতি পায়।


title: পঞ্চরাত্র

text: পঞ্চরাত্র হল সংস্কৃত ভাষায় রচিত বৈষ্ণব আগম শাস্ত্র। 'পঞ্চরাত্র' কথাটির আক্ষরিক অর্থ 'পাঁচ রাত্রি। ("পঞ্চ": পাঁচ, "রাত্র": রাত্রি)। এই নামটির একাধিক ব্যাখ্যা প্রচলিত আছে। "শতপথ ব্রাহ্মণ" (১২.৬) গ্রন্থেও এই শব্দটি পাওয়া যায়। সেখানে বলা হয়েছে, নারায়ণ পাঁচ রাত্রি ব্যাপী একটি যজ্ঞ করে তুরীয় ও পরিব্যাপ্ত সত্ত্বা অর্জন করেন। পঞ্চরাত্র আগমগুলি রামানুজের শ্রীবৈষ্ণব সম্প্রদায়ের সর্বাপেক্ষা গুরুত্বপূর্ণ ধর্মগ্রন্থগুলির অন্যতম। পঞ্চরাত্র আগমে ২০০টিরও বেশি ধর্মগ্রন্থ অন্তর্ভুক্ত। এগুলি বিভিন্ন সময়ে রচিত হয়েছিল বলে অনুমান করা হয়। খ্রিস্টপূর্ব ৩য় শতাব্দী থেকে ৬০০-৮৫০ খ্রিস্টাব্দের মধ্যবর্তী সময়ে এগুলি রচিত হয়।


title: পঞ্চরাত্র

text: আধুনিক কালে বিভিন্ন সম্প্রদায়ে বিভক্ত বিষ্ণু-উপাসকগণ পঞ্চরাত্র পূজাপদ্ধতি অনুসরণ করেন। সাত্ত্বত সংহিতা বা সাত্ত্বত তন্ত্র ও জয়াখ্য সংহিতায় নাদ ও নাদব্রহ্মের ধারণাটি পাওয়া যায়। এই দুটি গ্রন্থকে পঞ্চরাত্র গ্রন্থগুলির মধ্যে অনুশাসনমূলক গ্রন্থ মনে করা হয়।


title: পঞ্চরাত্র

text:
মধ্ব সম্প্রদায়ের প্রতিষ্ঠাতা আনন্দ তীর্থ তাঁর "মুণ্ডক উপনিষদ্" ভাষ্যে লিখেছেন:
"দ্বাপরযুগে বিষ্ণু শুধুমাত্র পঞ্চরাত্র শাস্ত্রের বিধানে পূজিত হতেন। কলিযুগে ভগবান হরির পূজা একমাত্র নামের দ্বারা হয়।"


title: পঞ্চরাত্র

text: গৌড়ীয় বৈষ্ণবধর্মের ছয়টি দার্শনিক সনদ বা ষট্‌সন্দর্ভের অন্যতম "পরমাত্মা সন্দর্ভ" গ্রন্থে [[জীব গোস্বামী বলেছেন, "রাজসিক ও তামসিক গুণান্বিত অশুদ্ধ ধর্মগ্রন্থগুলি শুধু বিপদ ডেকে আনছে এবং মূল [[বেদ]] অনুসরণ করা কঠিন দেখে এই দুইয়ের বিষয়ে অসন্তুষ্ট হয়ে সর্বজ্ঞ শাস্ত্রকাররা পঞ্চরাত্রের শ্রেষ্ঠত্ব সম্পর্কে দৃঢ় নিশ্চয় হন। এগুলিতে পবিত্র সর্বোচ্চ সত্য [[নারায়ণ]] ও তাঁর পূজার বর্ণনা রয়েছে। এই পূজা অত্যন্ত সহজ।" একই সন্দর্ভে জীব গোস্বামী বলেছেন যে, [[স্বয়ং ভগবান]] কৃষ্ণ "নারদ পঞ্চরাত্র" বর্ণনা করেছেন। এই কারণে গৌড়ীয় পণ্ডিতরা এটিকে 'প্রমাণ' (সমালোচনামূলক প্রমাণ) হিসেবে ধরে নেন।


title: পঞ্চরাত্র

text: [[Category:বৈষ্ণবধর্ম]]


title: এররাবরম গুহাসমূহ

text: এররাবরম গুহাসমূহ ভারতের অন্ধ্রপ্রদেশ রাজ্যে অবস্থিত বৌদ্ধ গুহা। এটি রাজামুন্দ্রি থেকে ৪৫ কিলোমিটার দূরে বিশাখাপত্তনম সড়কের উপর ইয়েলেরু নদীর তীরে ধনলা-ডিব্বা টিলায় অবস্থিত। এই গুহা থেকে প্রাপ্ত ধ্বংসাবশেষ থেকে প্রমাণিত হয়েছে যে, খ্রিস্টপূর্ব ১ম শতাব্দীতে এই গুহাগুলি খনন করা হয়েছিল। খ্রিস্টপূর্ব ১ম শতাব্দী থেকে খ্রিস্টীয় ২য় শতাব্দী পর্যন্ত এই স্থলটি ছিল উদীয়মান বৌদ্ধ ধর্মচর্চার কেন্দ্র।


title: আবওয়া অভিযান

text: আবওয়া অভিযান বা গাজওয়ায়ে আবওয়া ২ হিজরির সফর মাসে (আগস্ট ৬২৩ খ্রিষ্টাব্দ) সংঘটিত হয়। ৭০জন সদস্য নিয়ে গঠিত বাহিনীকে মুহাম্মাদ (সা) এই অভিযানে নেতৃত্ব দিয়েছেন। কুরাইশ কাফেলার পথরোধ করার জন্য তিনি এই অভিযানের নেতৃত্ব দেন। এক পর্যায়ে তিনি তাদের নিয়ে ওয়াদ্দান পৌছান। তবে বাহিনীটি কুরাইশদের মুখোমুখি হতে পারেনি। এই অভিযানকালে বনু দামরার সাথে মুহাম্মাদ (সা) এর মৈত্রী চুক্তি হয়েছিল। এটি প্রথম কোনো অভিযান যাতে মুহাম্মাদ (সা) সশরীরে নেতৃত্ব দিয়েছেন। বাহিনীটি মোট ১৫দিন মদিনার বাইরে ছিল। বাহিনীর পতাকা ছিল সাদা এবং হামজা ইবনে আবদুল মুত্তালিব ছিলেন বাহিনীর পতাকাবাহক।


title: আবওয়া অভিযান

text: হিজরতের পর অবতীর্ণ কুরআনের আয়াতে মুসলিমদেরকে অস্ত্রধারণের অনুমতি দেয়া হয়। এসময় মুহাম্মাদ (সা) কুরাইশদের বিরুদ্ধে সামরিক অভিযান প্রেরণ করেন। আবওয়া অভিযান তদ্রূপ একটি অভিযান ছিল।


title: আবওয়া অভিযান

text: অভিযানকালে বনু দামরা গোত্রের নেতা আমর ইবনে মুখশি যমরির সাথে মুহাম্মদ (সা) মিত্রতামূলক চুক্তি সম্পাদন করেন। এতে নিম্নোক্ত বক্তব্য ছিল:


title: আবওয়া অভিযান

text: "এটা হচ্ছে বনু দামরার জন্য আল্লাহর রাসুল মুহাম্মাদ (সা) এর দলিল। এই গোত্রের লোকেরা তাদের জীবন ও সম্পদের নিরাপত্তা লাভ করবে। যতক্ষণ না তারা আল্লাহর দ্বীনের বিরুদ্ধে যুদ্ধে লিপ্ত না হয় ততক্ষণ তারা আক্রান্ত হলে আক্রমণকারীদের বিরুদ্ধে তাদের সাহায্য করা হবে। পক্ষান্তরে, যখনই রাসুলুল্লাহ (সা) তার সাহায্যের প্রয়োজনে তাদেরকে আহ্বান জানাবেন তখনই তার সাহায্যার্থে তাদেরকে এগিয়ে আসতে হবে।"


title: আফগানিস্তানে বৌদ্ধধর্ম

text: বৌদ্ধধর্ম ছিল প্রাক-ইসলামি আফগানিস্তানের অন্যতম প্রধান ধর্ম। এই ধর্মটি হিন্দুকুশ পর্বতমালার দক্ষিণে ব্যাপক প্রসার লাভ করেছিল। ৩০৫ খ্রিস্টপূর্বাব্দে গ্রিক সেলুকিড সাম্রাজ্য ভারতীয় মৌর্য সাম্রাজ্যের সঙ্গে মিত্রতায় আবদ্ধ হয়। সেই সময়েই বৌদ্ধধর্ম প্রথম আফগানিস্তানে প্রচারিত হয়েছিল। অধুনা উত্তর পাকিস্তান ও আফগানিস্তানে গ্রিকো-ব্যাক্ট্রিয়ান রাজ্য (খ্রিস্টপূর্ব ২৫০-১২৫ অব্দ) ও ইন্দো-গ্রিক রাজ্যের (খ্রিস্টপূর্ব ১৮০-১০ অব্দ) অধীনে গ্রিকো-বৌদ্ধ শিল্পকলা বিকাশ লাভ করে। কুষাণ সাম্রাজ্যের অধীনে গ্রিকো-বৌদ্ধধর্ম সমৃদ্ধির শিখরে আরোহণ করে। এই সাম্রাজ্যের এর ব্যাক্ট্রিয়ান ভাষা লেখার জন্য গ্রিক হরফ ব্যবহার করত।


title: আফগানিস্তানে বৌদ্ধধর্ম

text: অসংখ্য বৌদ্ধ ভিক্ষুকে ধর্মপ্রচারে প্রেরণ করা হয়েছিল। জেন বৌদ্ধধর্মের প্রতিষ্ঠাতা বোধিধর্ম চীনে গিয়েছিলেন। শাওলিন কুং ফুর কিংবদন্তি প্রতিষ্ঠাতা লোকক্ষেম (১৭৮ খ্রিস্টাব্দ) চীনের রাজধানী লোয়াং-এ যান। তিনিই প্রথম মহাযান বৌদ্ধ ধর্মগ্রন্থগুলি চীনা ভাষায় অনুবাদ করেন। "মহাবংশ" (অধ্যায় ২৯) অনুসারে, মহাধর্মরক্ষিত ৩০,০০০ বৌদ্ধ ভিক্ষুকে “গ্রিক আলাসান্দ্রার শহর” (ককেসাসের আলেকজান্দ্রিয়া, অধুনা আফগানিস্তানের কাবুল থেকে ১৫০ কিলোমিটার দূরে) শ্রীলঙ্কায় নিয়ে আসেন অণুরাধাপুরার মহাস্তুপ স্থাপনের জন্য। গ্রিকো-ব্যাক্ট্রিয়ান রাজা প্রথম মিনান্ডার (পালি: মিলিন্দ) (রাজত্বকাল খ্রিস্টপূর্ব ১৬৫-১৩৫ অব্দ) ছিলেন একজন বিশিষ্ট বৌদ্ধ। তিনি বৌদ্ধ ধর্মগ্রন্থ "মিলিন্দ পঞহ"-এ অমর হয়ে রয়েছেন।


title: আফগানিস্তানে বৌদ্ধধর্ম

text: খ্রিস্টীয় ৭ম শতাব্দীতে ইসলামের আবির্ভাবের পর এই অঞ্চলে বৌদ্ধধর্মের পতন শুরু হয়। খ্রিস্টীয় ১১শ শতাব্দীতে গজনবিদের রাজত্বকালে তা সম্পূর্ণ বিলুপ্ত হয়।


title: আফগানিস্তানে বৌদ্ধধর্ম

text:
আফগানিস্তান সীমান্তের অভ্যন্তরীণ ভূখণ্ডে কয়েক শতাব্দী ধরে অনেক সাংস্কৃতিক ও ধর্মীয় পরিবর্তন ঘটেছে। এই ভূখণ্ডটি ভৌগোলিক দিক থেকে মধ্যপ্রাচ্য, দক্ষিণ এশীয় ও মধ্য এশীয় সংস্কৃতির কেন্দ্র স্থলে রেশম পথের (পূর্ব এশিয়া ও ভূমধ্যসাগরীয় সভ্যতাগুলির মধ্যে সংযোগরক্ষাকারী, সেই সঙ্গে এই দুই অঞ্চলের মধ্যবর্তী অঞ্চলগুলির মধ্যেও সংযোগরক্ষাকারী) নিকটে অবস্থিত। এই অঞ্চলের স্থানীয় ইতিহাস ও সাংস্কৃতিক বিকাশের অনেকগুলি স্তর লক্ষিত হয়। এই অঞ্চলে মহামতি আলেকজান্ডারের বিজয়াভিযান বিশেষ প্রভাব বিস্তার করেছিল। এই বিজয় অভিযানের ফলে এই অঞ্চলটি কিছু সময়ের জন্য হেলেনীয় বিশ্বের অন্তর্ভুক্ত হয়েছিল এবং তার ফলে এই অঞ্চলের বৌদ্ধ ধর্মীয় শিল্পকলায় হেলেনীয় শিল্পকলা গভীর প্রভাব বিস্তার করেছিল। খ্রিস্টপূর্ব ৩০৫ অব্দে সেলুকিড সাম্রাজ্য ভারতীয় মৌর্য সাম্রাজ্যের সঙ্গে মিত্রতায় আবদ্ধ হয়। মৌর্যরা ভারত থেকে বৌদ্ধধর্ম নিয়ে আসেন এবং হিন্দুকুশের দক্ষিণ অঞ্চল খ্রিস্টপূর্ব ১৮৫ অব্দে সাম্রাজ্যের পতন পর্যন্ত নিয়ন্ত্রণ করেন।
এই সময় এই অঞ্চলের অধিকাংশই ব্যাক্ট্রিয়া ও সোগডিয়ানা রাজ্যের অন্তর্ভুক্ত ছিল। সিথিয়ান জাতি সহ পুশতুনদের অনেক পূর্বপুরুষ ইসলামের আবির্ভাবের পূর্বাবধি বৌদ্ধধর্মের অনুগামী ছিলেন।


title: আফগানিস্তানে বৌদ্ধধর্ম

text: উমায়াদের ইসলামি বিজয় ও আব্বাসিদ খিলাফতের রাজত্বকালেও বৌদ্ধধর্ম এই অঞ্চলে টিকে ছিল। পরে সাফারিদ রাজবংশ, গজনবিদ ও ঘুরি রাজবংশের রাজত্বকালে আফগানিস্তান থেকে বৌদ্ধধর্মকে সফলভাবে উৎখাত করা হয়।


title: আফগানিস্তানে বৌদ্ধধর্ম

text: আদি বৌদ্ধ সম্প্রদায়গুলির অন্যতম মহাসাংঘিক-লোকত্তরবাদ বামিয়ান অঞ্চলে প্রতিপত্তি বিস্তার করেছিল। চীনা বৌদ্ধ ভিক্ষু হিউয়েন সাং খ্রিস্টীয় ৭ম শতাব্দীতে আফগানিস্তানের বামিয়ানে একটি লোকত্তরবাদ মঠে এসেছিলেন। পরবর্তীকালে পুরাতত্ত্ববিদরা এই মঠটি পুনরাবিষ্কার করেন। এই মঠের সংগ্রহে বার্চবার্ক ও তালপাতার পুথিতে লেখা অনেকগুলি গ্রন্থ ছিল। এর মধ্যে মহাযান সূত্রগুলিও রয়েছে। এই মঠ থেকে প্রাপ্ত পুথিগুলি এখন সোয়েন সংগ্রহে রাখা আছে। কিছু পুথি গান্ধারী ভাষায় খরোষ্ঠী লিপিতে লিখিত। অন্যগুলি সংস্কৃত ভাষায় গুপ্ত লিপিতে লেখা। এই মঠের সংগ্রহ থেকে যে পাণ্ডুলিপি ও খণ্ডাংশ এখনও রক্ষিত হয়েছে, সেগুলির মধ্যে নিম্নোক্ত মূল ধর্মগ্রন্থ রয়েছে:২০১০ সালের অগস্ট মাসে আফগানিস্তানের লোগার প্রদেশে প্রায় ৪২টি বৌদ্ধ ধ্বংসাবশেষ আবিষ্কৃত হয়েছে বলে তথ্য নথিভুক্ত হয়। এই অঞ্চলটি কাবুলের দক্ষিণে অবস্থিত। পুরাতত্ত্ববিদদের মতে, এগুলির মধ্যে কিছু সামগ্রী ২য় শতাব্দীর। গজনিতেও কিছু বৌদ্ধ স্থলের ধ্বংসস্তুপ পাওয়া গিয়েছে। লোগারে প্রাপ্ত সামগ্রীগুলির মধ্যে রয়েছে দুটি বৌদ্ধ মন্দির (স্তুপ), বুদ্ধের মূর্তি, ফ্রেস্কো, সোনা ও রুপোর মুদ্রা এবং মূল্যবান জপমালা।


title: দীপু মনি

text: দিপু মনি (জন্ম: ৮ ডিসেম্বর, ১৯৬৫) একজন বাংলাদেশী নারী রাজনীতিবিদ, বাংলাদেশ সরকারের বর্তমান শিক্ষামন্ত্রী এবং সাবেক পররাষ্ট্রমন্ত্রী। ২০০৮ সালে আওয়ামীলীগের জয়লাভের পর বাংলাদেশের প্রথম মহিলা পররাষ্ট্রমন্ত্রী হিসেবে তিনি নিয়োগ পান। তিনি দশম সংসদের পররাষ্ট্র মন্ত্রণালয় বিষয়ক সংসদীয় স্থায়ী কমিটির সভাপতি ছিলেন। ২০১৬ সালে অনুষ্ঠিত আওয়ামী লীগের ২০তম কাউন্সিলে তিনি পুনরায় যুগ্ম সাধারণ সম্পাদক হিসেবে নির্বাচিত হন। একাদশ সংসদে মনি শিক্ষামন্ত্রী হিসেবে নিয়োগ পান। তিনি বাংলাদেশের প্রথম নারী শিক্ষা মন্ত্রী।


title: দীপু মনি

text:
দীপু মনি বাংলাদেশ আওয়ামী লীগ-এর প্রতিষ্ঠাতা সদস্য এবং ভাষা আন্দোলনে গুরুত্বপূর্ণ ভূমিকা ও পূর্ব পাকিস্তান ছাত্র লীগের প্রথম কাউন্সিল-নির্বাচিত সাধারণ সম্পাদক এম.এ ওয়াদুদের কন্যা। তিনি হলিক্রস কলেজ থেকে এইচএসসি পাস করেন। তিনি ঢাকা মেডিকেল কলেজ থেকে এমবিবিএস এবং বাংলাদেশ জাতীয় বিশ্ববিদ্যালয় হতে এলএলবি পড়েন। এমবিবিএস ডিগ্রি লাভের পর মার্কিন যুক্তরাষ্ট্রের জন্স হপকিন্স বিশ্ববিদ্যালয়ের স্কুল অব পাবলিক হেলথ থেকে এমপিএইচ ডিগ্রি অর্জন করেন। এছাড়া তিনি লন্ডন বিশ্ববিদ্যালয় থেকে আইন বিষয়ে মাস্টার্স ডিগ্রি ও হার্ভার্ড বিশ্ববিদ্যালয় থেকে সমঝোতা ও দ্বন্দ্ব নিরসন এর ওপর একটি কোর্স সম্পন্ন করেন। বর্তমানে তিনি বাংলাদেশ সুপ্রীম কোর্টের একজন আইনজীবী।
দিপু মনি চাঁদপুর-৩ আসনের নির্বাচিত সংসদ সদস্য। তাঁর নেতৃত্বে বাংলাদেশের পররাষ্ট্র মন্ত্রণালয়- প্রতিবেশী দেশসমূহের সাথে বিভিন্ন সমস্যা সমাধানে গুরুত্বপূর্ণ পদক্ষেপ গ্রহণ করে। পররাষ্ট্রমন্ত্রী থাকাকালীণ সময়ে তিনি কমনওয়েলথ মিনিস্ট্রেরিয়াল অ্যাকশন গ্রুপ-এর প্রথম নারী এবং দক্ষিণ এশীয় চেয়ারপার্সন নির্বাচিত হন। এছাড়া তাঁর নেতৃত্বে বাংলাদেশ সমুদ্র জয় করে। এতে করে বাংলাদেশ সরকার প্রতিবেশী দেশ মিয়ানমার এবং ভারতের সাথে প্রায় চার দশকের সমুদ্র সীমা সংক্রান্ত অমীমাংসিত বিষয়টি আন্তর্জাতিক আইনের আওতায় চূড়ান্ত ভাবে নিষ্পত্তির উদ্যোগ গ্রহণ করে ।
বাংলাদেশ সুপ্রীম কোর্টের এ্যাডভোকেট তৌফীক নাওয়াজ দীপু মনি'র স্বামী। তিনি আন্তর্জাতিক একটি ল’ফার্মের প্রধান। তিনি উপমহাদেশের দু’ হাজার বছরের ঐতিহ্য মন্ডিত ধ্রুপদী সঙ্গীতের উৎস হিসেবে পরিচিত ‘আলাপ’ এর একজন শিল্পী। তাঁদের রয়েছে দু’সন্তান। পুত্র তওকীর রাশাদ নাওয়াজ ও কন্যা তানি দীপাভলী নাওয়াজ।
বিভিন্ন দেশে ঘনঘন সফর করার কারণে তিনি সংবাদ মাধ্যম দ্বারা সমালোচিত হয়েছেন। সাড়ে চার বছরে তিনি ১৮৭ বার বিভিন্ন দেশ ভ্রমণ করেছেন এবং ৬০০ দিন পার করেছেন।


title: বাংলাদেশে অভ্যন্তরীণ সংঘর্ষ

text: বাংলাদেশে অভ্যন্তরীণ সংঘর্ষ কিছুসংখ্যক ইসলামপন্থী এবং সাম্যবাদী চরমপন্থী সংঘাতে সৃষ্ট একটি চলমান ক্ষুদ্রায়তন গেরিলা প্রচারণা।


title: অভিমান

text: অভিমান ২০১৬ সালের একটি ভারতীয় বাংলা চলচ্চিত্র যা পরিচালনা করছেন রাজ চক্রবর্তী এবং এতে অভিনয় করেছেন জিৎ, সায়ন্তিকা বন্দ্যোপাধ্যায়, শুভশ্রী গাঙ্গুলী। এটি তেলেগু ছবির পুনর্নির্মাণ।নুসরাত ও সায়ন্তিকা সঙ্গে কিছুদিন আগেই কলকাতার জনপ্রিয় অভিনেতা জিৎ ‘পাওয়ার’ সিনেমায় অভিনয় করেছিলেন। আবারো তিনি এদুই নায়িকার সঙ্গে জুটি বেঁধে কাজ করতে চলেছেন। টলিউডের জনপ্রিয় দুই নায়িকা সায়ন্তিকা এবং শুভশ্রীর সাথে জিৎ-এর এবারের সিনেমার নাম ‘অভিমান’।


title: অভিমান

text: এ ছবিটি পরিচালনা করছেন রাজ চক্রবর্তী। ২০১০ সালে তিনি শেষ জিতের সঙ্গে ছবি করেছিলেন। শুভশ্রীর সঙ্গে রাজ শেষ ছবি করেন ২০০৮ সালে। আর সায়ন্তিকার সঙ্গে এই প্রথম কাজ করছেন তিনি।


title: অভিমান

text: ছবিটি একটি রোম্যান্টিক কমেডি ধরনের। একটি ফ্যামেলি ড্রামাও বলাচলে। ছবিতে দুর্গাপুজা নিয়ে একটি স্পেশাল সিকোয়েন্সও থাকছে। ছবিতে জিৎ এক ট্যাক্সি ড্রাইভারের চরিত্রে অভিনয় করছেন। এছাড়াও ছবিতে থাকার কথা আছে অঞ্জনা বসু, বিশ্বনাথ বসু, খরাজ মুখোপাধ্যায়ের মতো অভিনেতাদের। কলকাতা, হায়দরাবাদ, ইতালি ও সুইৎজারল্যান্ডে হবে এই ছবির শুটিং।


title: ২০১১ সালের বাংলাদেশী চলচ্চিত্রের তালিকা

text: ২০১১ সালে বাংলাদেশে মুক্তিপ্রাপ্ত চলচ্চিত্রের তালিকা।


title: অ্যাভেঞ্জার্স: এজ অব আলট্রন

text: অ্যাভেঞ্জার্স: এজ অব আলট্রন চলচ্চিত্রটি মার্ভেল কমিকস সুপার হিরো টিমের উপর ভিত্তি করে ২০১৫ সালে নির্মিত হয়। চলচিত্রটির চিত্রনাট্য রচনা ও পরিচালনা করেছেন জশ হেডন। ছবিটি ২০১১ সালের দ্য অ্যাভেঞ্জার্স ছবির সিক্যুয়াল এবং মার্ভেল সিনেম্যাটিক ইউনিভার্সের একাদশতম চলচ্চিত্র। অ্যাভেঞ্জার্স চলচিত্রের ব্যাপক সফলতার পর ২০১২ সালের মে মাসে এর দ্বিতীয় সিক্যুয়াল নির্মাণ করার কথা ঘোষণা করা হয়। চলচিত্রটিতে মানব জাতির অস্তিত্ব রক্ষার জন্য অ্যাভেঞ্জারদের সাথে কৃত্তিম বুদ্ধিমত্তা সম্পন্ন রোবট আলট্রনের যুদ্ধ বাধে। ছবিটি মূলত ইংল্যান্ডের সুরিতে অবস্থিত শেপার্টন স্টুডিওসে দৃশ্যায়ন করা হয়। এছাড়াও অল্প কিছু দৃশ্য ইতালি, দক্ষিণ কোরিয়া, বাংলাদেশ, নিউ ইয়র্ক এবং ইংল্যান্ডের বিভিন্ন জায়গায় ধারণ করা হয়েছে।


title: অ্যাভেঞ্জার্স: এজ অব আলট্রন

text: রবার্ট ডাউনি জুনিয়র, ক্রিস হেমসওর্থ, মার্ক রাফেলো, ক্রিস ইভানস, স্কারলেট জোহানসন এবং জেরেমি রেনার সহ আরও অনেকে।


title: দ্য লাস্ট রাজা অব ওয়েস্ট পাকিস্তান

text: দ্য লাস্ট রাজা অব ওয়েস্ট পাকিস্তান () হলো পূর্ব পাকিস্তানের (বর্তমান বাংলাদেশ) চাকমা রাজা ত্রিদিব রায়ের জীবনীমূলক একটি গ্রন্থ। এই বইয়ের লেখক প্রিয়জিৎ দেবসরকার। তিনি লন্ডনে বসবাসরত একজন ভারতীয় রাজনৈতিক বিশ্লেষক। বইটি প্রধানত রাজা ত্রিদিব রায়ের সরকার ও তাঁর শাসনের দিকে আলোকপাত করে। রাজা ত্রিদিব রায় ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। বইটি ১৯৫৩ সালে ত্রিদিব রায়ের রাজা হিসেবে রাজ্যাভিষেক থেকে ১৯৭১ সালে বাংলাদেশের স্বাধীনতা পর্যন্ত তাঁর সম্পূর্ণ জীবন-ইতিহাসের বিবরণ দেয়।


title: দ্য লাস্ট রাজা অব ওয়েস্ট পাকিস্তান

text: বইটিতে লিপিবদ্ধ আছে যে ১৯৭১ সালে বাংলাদেশের স্বাধীনতা যুদ্ধ শুরু হলে ত্রিদিব রায় পাকিস্তানের পক্ষাবলম্বন করেন। তাঁর আশঙ্কা ছিল যে স্বাধীন বাংলাদেশে চাকমা রাজ্যের স্বায়ত্তশাসন থাকবে না এবং বাঙালিদের কারণে চাকমারা স্থানচ্যুত হবে তাই তিনি পশ্চিম পাকিস্তানের সাথে যুক্ত থেকে স্বায়ত্ত্বশাসন বজায় রাখতে চেয়েছিলেন। পরবর্তীকালে যুদ্ধ শেষ হলে তিনি পাকিস্তান চলে যান। রাজা ত্রিদিব রায়ের তৎকালীন পশ্চিম পাকিস্তান সরকারের প্রতি বিশ্বস্ততার বিশদ বিবরণের কারণেই বইটির নামকরণ "দ্য লাস্ট রাজা অফ ওয়েস্ট পাকিস্তান" করা হয়েছে। বইটি উল্লেখ করে যে পাকিস্তানে ত্রিদিব রায় একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত হন এবং ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালনও করেন। বই অনুযায়ী মুক্তিযুদ্ধে আনুগত্যের কারণে পাকিস্তান সরকার ত্রিদিব রায়কে আজীবনের জন্য ফেডারেল মন্ত্রী ঘোষণা করে।


title: দ্য লাস্ট রাজা অব ওয়েস্ট পাকিস্তান

text: বইটি মূলত মাধ্যমিক উৎসসমূহের তথ্য দিয়ে গবেষণা করা হয়। ফলস্বরূপ এটির তথ্যসূত্রসমূহই প্রায় ৩৫ পৃষ্ঠা জুড়ে উপস্থিত রয়েছে।


title: ১৯৭১ : ভেতরে বাইরে

text: ১৯৭১ : ভেতরে বাইরে হল বাংলাদেশের স্বাধীনতা যুদ্ধের উপ-সর্বাধিনায়ক এ কে খন্দকার রচিত একটি মুক্তিযুদ্ধ ভিত্তিক গ্রন্থ। বইটিতে লেখক স্বাধীনতা যুদ্ধে ডেপুটি চীফ অব স্টাফের দায়িত্ব পালনকালে প্রতক্ষ্যভাবে দেখা মুক্তিযুদ্ধের কিছু স্মৃতি তুলে ধরেছেন। বইটি প্রথম প্রকাশিত হয় ২০১৪ সালের আগস্ট মাসে। প্রকাশিত হওয়ার পর বইটিকে অনেকেই স্বাধীনতা যুদ্ধের একটি বিকৃত ইতিহাস হিসাবে উল্লেখ করেছেন।


title: ১৯৭১ : ভেতরে বাইরে

text: এ কে খন্দকার মুক্তিযুদ্ধ চলাকালে বাংলাদেশ বাহিনীর ডেপুটি চীফ অব স্টাফ ছিলেন। ফলে তিনি যুদ্ধের নীতি নির্ধারণে অংশগ্রহণ করেছেন, সফলতা ও ব্যর্থতাগুলো খুব কাছ থেকে দেখেছেন এবং অনুভব করেছেন। বইটিতে তিনি তার দেখা মুক্তিযুদ্ধের কিছু সফলতা, ব্যর্থতা ও সীমাবদ্ধতার মূল্যায়ন চিত্র ১৫টি অধ্যায়ে তুলে ধরেছেন।


title: প্রবাহী

text: ফ্লুইড (ইংরেজী: Fluid) এমন একটি বস্তু যা ব্যাবর্তন পীড়নের প্রভাবে অবিরাম বিকৃত হতে থাকে।ব্যাবর্তন পীড়নের মান খুব কম হলেও অনুরূপ বিকৃতি ঘটবে।এই ব্যাবর্তন পীড়ন ফ্লুয়িডের সচল অবস্থায় বিদ্যমান থাকতে পারে। তবে ফ্লুয়িডে ব্যাবর্তন পীড়ন থাকতে হলে এতে সান্দ্রতা থাকতে হবে। বাস্তব ক্ষেত্রে সব ফ্লুয়িডেই কিছু না কিছু সান্দ্রতা আছে। যদি ফ্লুয়িডে সান্দ্রতা না থাকে তবে সেই ফ্লুয়িডকে আদর্শ ফ্লুয়িড বলে। আদর্শ ফ্লুয়িডে স্থির বা সচল কোন অবস্থাতেই ব্যাবর্তন পীড়ন থাকতে পারেনা।


title: প্রবাহী

text: গ্যাস এবং তরল এই দুই ভাগে ফ্লুইডকে ভাগ করা যায়। গ্যাস এবং তরলের মধ্য প্রধান পার্থক্য হচ্ছে এই যে, বাস্তব ক্ষেত্রে তরল পদার্থ অসংনম্য, কিন্তু সব গ্যাসই সংনম্য এবং তরল পদার্থ একটি নির্দিষ্ট আয়তন দখল করে এবং এর উন্মুক্ত পৃষ্ঠদেশ থাকে, কিন্ত নির্দিষ্ট ভরের কিছু গ্যাস যদি কোন পাত্রে রাখা যায়, তাহলে এটি প্রসারিত হয়ে পাত্রের সমস্ত অংশই দখল করে।


title: প্রবাহী

text: প্রবাহী নিম্নলিখিত গুণাবলী প্রদর্শন করে:


title: বুওয়াত অভিযান

text: বুওয়াত অভিযান বা গাজওয়ায়ে বুওয়াত ২ হিজরির রবিউল আওয়াল মাসে (সেপ্টেম্বর ৬২৩ খ্রিষ্টাব্দ) সংঘটিত হয়। এসময় মুহাম্মাদ (সা) ২০০ সদস্যের একটি বাহিনী নিয়ে একটি কুরাইশ কাফেলার পথরোধের জন্য অভিযানের নেতৃত্ব দেন। মুসলিমরা বুওয়াত নামক স্থান পর্যন্ত পৌছায় তবে উভয় পক্ষ পরস্পর মুখোমুখি হতে পারেনি। অভিযানকালে সাদ ইবনে মুয়াজকে মদিনার আমির নিযুক্ত করা হয়। সাদ ইবনে আবি ওয়াক্কাস বাহিনীর সাদা পতাকা বহন করেছিলেন।


title: বুওয়াত অভিযান

text: আবওয়া অভিযানের এক মাস পরে বুওয়াত অভিযান সংঘটিত হয়। এসময় উমাইয়া ইবনে খালাফের নেতৃত্বে একটি কাফেলা মদিনার নিকট দিয়ে অতিক্রম করছিল। এই কাফেলার সদস্য ছিল ১০০ জন।


title: সাফওয়ান অভিযান

text: সাফওয়ান অভিযান বা গাজওয়ায়ে সাফওয়ান (প্রথম বদর অভিযান নামেও পরিচিত) ২ হিজরির রবিউল আওয়াল মাসে (সেপ্টেম্বর ৬২৩ খ্রিষ্টাব্দ) সংঘটিত হয়।


title: সাফওয়ান অভিযান

text: কুর্জ ইবনে জাবির আল-ফিহরির নেতৃত্বে একটি দল মদিনার চারণভূমিতে আক্রমণ চালিয়ে মুসলিমদের গবাদিপশু লুট করে নেয়। এ কারণে মুহাম্মদ (সা) সত্তরজনের একটি বাহিনী নিয়ে তাদের ধাওয়া করে বদরের নিকট সাফওয়ান উপত্যকায় পৌছান। কিন্তু কুর্জে‌র দল পালিয়ে যেতে সক্ষম হয়। এরপর মুসলিমরা মদিনায় ফিরে আসে। আলি ইবনে আবি তালিব অভিযানের সাদা পতাকা বহন করেছিলেন। অভিযানকালে যায়েদ ইবনে হারেসাকে মদিনার আমির নিযুক্ত করা হয়।


title: রাখী (অভিনেত্রী)

text: রাখী মজুমদার (জন্ম: ১৫ আগস্ট, ১৯৪৭) ভারতীয় অধিরাজ্য বঙ্গের রাণাঘাট এলাকায় জন্মগ্রহণকারী বিখ্যাত ভারতীয় চলচ্চিত্র অভিনেত্রী। তিনি মূলতঃ হিন্দি চলচ্চিত্রে অভিনয় করেছেন। পাশাপাশি অনেকগুলো বাংলা চলচ্চিত্রেও অংশ নিয়েছেন তিনি। প্রখ্যাত ভারতীয় কবি, সুরকার, পরিচালক গুলজারের সাথে বৈবাহিক সম্পর্ক স্থাপনের প্রেক্ষিতে তিনি রাখী গুলজার নামে পরিচিতি পান।


title: রাখী (অভিনেত্রী)

text: চার দশকব্যাপী সুদীর্ঘ চলচ্চিত্র জীবনে নিজেকে সম্পৃক্ত রেখেছেন। এ সময়ে রাখী তিনবার ফিল্মফেয়ার পুরস্কার ও একবার জাতীয় চলচ্চিত্র পুরস্কার লাভসহ অনেকগুলো পুরস্কার পেয়েছেন। ফিল্মফেয়ারে রাখী সর্বমোট ১৬বার মনোনীত হয়েছেন। তন্মধ্যে ৮বার পার্শ্ব অভিনেত্রীর শ্রেণীতে ছিলেন। এরফলে সর্বাধিক নারী অভিনেত্রী বিভাগে মনোনয়নের দিক দিয়ে মাধুরী দীক্ষিতও তাঁর সমকক্ষ হন।


title: রাখী (অভিনেত্রী)

text: ভারতের স্বাধীনতা লাভের অল্প কিছু সময় পরে ১৫ আগস্ট, ১৯৪৭ তারিখে পশ্চিমবঙ্গের নদিয়া জেলার রাণাঘাট এলাকায় বাঙালী পরিবারে রাখী'র জন্ম। বালিকাদের স্থানীয় বিদ্যালয়ে পড়াশোনা করেন তিনি। ভারত বিভাজনের পূর্বে তৎকালীন পূর্ববঙ্গে (অধুনা বাংলাদেশে) তাঁর বাবা জুতোর ব্যবসা করতেন। পরবর্তীতে তাঁর পরিবার ভারতের পশ্চিমবঙ্গে বাসস্থান গড়েন।


title: রাখী (অভিনেত্রী)

text: ১৯৬৭ সালে ২০ বছর বয়সী রাখী তাঁর প্রথম বাংলা চলচ্চিত্র বধূ বরণে অভিনয় করেন। এরপর ১৯৭০ সালে প্রথম হিন্দি চলচ্চিত্রে অংশগ্রহণের আমন্ত্রণ লাভ করেন। রাজশ্রী প্রোডাকশন্সের ছত্রচ্ছায়ায় জীবন মৃত্যু চলচ্চিত্রে তাঁর বিপরীতে নায়কের ভূমিকায় অংশগ্রহণ করেছিলেন ধর্মেন্দ্র।


title: রাখী (অভিনেত্রী)

text: ১৯৭১ সালে শর্মিলী চলচ্চিত্রে শশী কাপুরের বিপরীতে দ্বৈত চরিত্রে অবতীর্ণ হন। একই বছর লাল পাথ্থর ও পরস চলচ্চিত্রে অংশ নেন। তিনটি চলচ্চিত্রই ব্যাপক জনপ্রিয়তা পায়। এরফলে হিন্দি চলচ্চিত্রে বৃহৎ সারির নায়িকায় নিজেকে অন্তর্ভূক্ত করেন। পরবর্তী দশকে শেহজাদা, হীরা পান্না, দাগ: এ পয়েম অব লাভ, হামারে তুমহারে, আঁচল ও তাকত চলচ্চিত্রে অংশ নেন তিনি। তন্মধ্যে ব্ল্যাকমেইল ও তপস্যা চলচ্চিত্রে স্মরণীয় অভিনয় করেন তিনি। হীরা পান্না, বানারসি বাবু, লুটমার ও জোশিলা চলচ্চিত্রে দেব আনন্দের সাথে তাঁর অংশগ্রহণ ছিল।


title: রাখী (অভিনেত্রী)

text: শশী কাপুরের সাথে শর্মিলী, জানোয়ার অউর ইনসান, কাভি কাভি, দোসরা আদমি, তৃষ্ণা, বাসেরা, বন্ধন কুচচে দ্বাগুণ কা, জমিন আসমান চলচ্চিত্রে অভিনয় করেন। এছাড়াও ১৯৭০ সালে এক দো তিন চার চলচ্চিত্রেও কাপুরের সাথে অভিনয় করেন। কিন্তু চলচ্চিত্রটি পরবর্তীকালে আর মুক্তি পায়নি। অমিতাভ বচ্চনের সাথে কাভি কাভি, মুকাদ্দার কা সিকান্দার, কসমে বাদে, ত্রিশূল, কালা পাথ্থর, যমুনা, বারসাত কি এক রাত, বেমিসালে অংশগ্রহণ করেন তিনি। ১৯৮১ সালে ২৩ বছর বয়সী পরিচালক অনিল শর্মা তাঁর অভিষেক চলচ্চিত্র শ্রদ্ধাঞ্জলীতে অভিনয়ের আমন্ত্রণ জানান কিন্তু অর্থের অপ্রতুলতায় কোন পারিশ্রমিক দিতে অপারগতা প্রকাশ করেন। তাস্বত্ত্বেও চলচ্চিত্রটি সফলতা পেয়েছিল। ১৯৮৪ সালে পরমা বাংলা চলচ্চিত্র পরমায় অংশ নেন ও সেরা অভিনেত্রী বিভাগে বিএফজেএ পুরস্কার পান। শীর্ষ নায়িকা হিসেবে সর্বশেষ চলচ্চিত্র পিগালতা আসমানে শশী কাপুরের বিপরীতে ১৯৯৫ সালে অংশ নেন।


title: রাখী (অভিনেত্রী)

text: ১৯৮০-এর দশকের শেষার্ধ্ব থেকে ১৯৯০-এর দশক পর্যন্ত গুরুত্বপূর্ণ চরিত্র হিসেবে বয়স্ক মা, নিষ্ঠুর খলনায়কের হাতে নিহত বিধবা কিংবা নৈতিকতায় আচ্ছন্ন নারী চরিত্রে অংশ নেন যা বাণিজ্যিকভাবে সফলতা পায়। ২০০৩ সালে সর্বশেষ চলচ্চিত্র শুভ মহরতে অংশ নেন। এ চলচ্চিত্রটি সেরা পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন তিনি।


title: রাখী (অভিনেত্রী)

text: কিশোরী থাকাবস্থায় বাঙালী সাংবাদিক ও চলচ্চিত্র পরিচালক অজয় বিশ্বাসের সাথে স্বল্পকালীন বৈবাহিক সম্পর্কে জড়িয়ে পড়েন তিনি। কিন্তু অল্পকিছুদিন পরই তাঁদের মধ্যকার সম্পর্ক ভেঙ্গে যায়। পরবর্তীকালে প্রখ্যাত ভারতীয় চলচ্চিত্র পরিচালক, কবি ও গীতিকার গুলজারের সাথে দ্বিতীয়বারের মতো বৈবাহিক সম্পর্ক স্থাপন করেন। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তাঁরা বিবাহ-বিচ্ছেদবিহীন অবস্থায় দিনাতিপাত করতে থাকেন। বাবার কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া'র ন্যায় চলচ্চিত্র পরিচালনায় অগ্রসর হয়। ২০০৪ সালে নিজ পিতার আত্মজীবনীমূলক গ্রন্থ প্রকাশ করেন।


title: রাখী (অভিনেত্রী)

text: একসময় রাখী মুম্বইয়ের খর এলাকার সরোজিনী রোডের নিজ বাংলো মুক্তাঙ্গনে বসবাস করতে থাকেন। এরপর বাংলাটি বিক্রয় করে কাছাকাছি একই নামের এক সুউচ্চ ভবনে অবস্থান করছেন।


title: রাখী (অভিনেত্রী)

text: ১৯৭৩ সালে দাগ: এ পয়েম অব লাভ চলচ্চিত্রের জন্য ফিল্মফেয়ার ও বিএফজেএ কর্তৃক সেরা পার্শ্ব অভিনেত্রীর পুরস্কার পান। ১৯৭৪ সালে ২৭ ডাউনের জন্য জাতীয় চলচ্চিত্র পুরস্কারের বিশেষ স্মারক পান। ১৯৭৬ সালে তপস্যা চলচ্চিত্রে অনবদ্য অভিনয়ের কারণে ফিল্মফেয়ার সেরা অভিনেত্রীর পুরস্কার লাভ করেন। ১৯৭৪ সালে পরমা চলচ্চিত্রের জন্য বিএফজেএ সেরা অভিনেত্রী মনোনীত হন। ১৯৮৯ সালে ফিল্মফেয়ার সেরা পার্শ্ব অভিনেত্রী ও ২০০৩ সালে জাতীয় চলচ্চিত্র পুরস্কারের সেরা পার্শ্ব অভিনেত্রীর মর্যাদা লাভ করেন তিনি। ২০০৩ সালে ভারত সরকার কর্তৃক পদ্মশ্রী পদকে ভূষিত হন।


title: গোকুল মেধ

text: গোকুল মেধ বগুড়া সদর থানার অন্তর্গত গোকুল গ্রামে খননকৃত একটি প্রত্নস্থল। স্থানীয়ভাবে এটি "বেহুলার বাসর ঘর" নামেই বেশি পরিচিত। অনেকে একে "লক্ষ্মীন্দরের মেধ" বলে থাকে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত অন্যতম প্রত্নতাত্ত্বিক স্থান।


title: গোকুল মেধ

text: মহাস্থানগড় বাস স্ট্যান্ড থেকে প্রায় ২ কি.মি দক্ষিণ পশ্চিমে গোকুল নামক গ্রাম এবং গোকুল, রামশহর ও পলাশবাড়ি গ্রাম তিনটির সংযোগ স্থলে এটি অবস্থিত।


title: গোকুল মেধ

text:
বাংলাদেশ প্রত্নতত্ত্ব অধিদপ্তররের মতে আনুমানিক খৃস্টাব্দ ৭ম শতাব্দি থেকে ১২শ শতাব্দির মধ্যে এটা নির্মিত হয়। বলা হয়ে থাকে এখানে বেহুলার বাসর হয়েছিল। যা সেন যুগের অনেক পূর্বেকার ঘটনা। তবে বর্তমান গবেষকদের মতে এমনুমেন্ট ৮০৯ থেকে ৮৪৭ খৃস্টাব্দে দেবপাল নির্মিত একটি বৈদ্যমঠ।
এখানে বহু গর্তযুক্ত একটি ছোট প্রস্তর খন্ডের সঙ্গে ষাঁড়ের প্রতিকৃতি একটি স্বর্ণ পত্র পাওয়া গিয়েছিল। এ থেকে ধারণা করা হয়, এটি একটি বর্গাকৃতির শীব মন্দির ছিলো। বিখ্যাত পর্যটক ইবনে বতুতা ও হিউয়েন সাং তাদের ভ্রমণ কাহিনীতে এটাকে বৌদ্ধ মঠ হিসেবে উল্লেখ করেছিলেন বলে জানা যায়। আবার কোনো কোনো ঐতিহাসিক গ্রন্থে এই মেধকে একটি পর্যবেক্ষণ কেন্দ্র হিসেবে উল্লেখ করা হয়েছে, এটি নির্মাণ করা হয়েছিল পৌণ্ড্রবর্ধন রাজধানীকে বাইরের শত্রু থেকে রক্ষা করার জন্য।


title: গোকুল মেধ

text: ইস্টক নির্মিত এ স্ত্তপটি পূর্ব পশ্চিমে অপেক্ষাকৃত দীর্ঘ। এখানে ত্রিকোন বিশিষ্ট ১৭২ টি কক্ষ আছে। এ কক্ষগুলোর দেখতে বেশ অস্বাভাবিক এবং এলোমেলো বুনিয়াদ এর বোধগম্যতাকে আরো দুর্বোধ করে তোলে। এই স্ত্তপটিই বাসর ঘর নয়। এই স্ত্তপটির পশ্চিম অংশে আছে বাসর ঘরের প্রবাদ স্মৃতিচিহ্ন। পূর্ব অংশে রয়েছে ২৪ কোন বিশিষ্ট চৌবাচ্চাসদৃশ একটি স্নান ঘর। উক্ত স্নান ঘরের মধ্যে ছিল ৮ ফুট গভীর একটি কুপ। কুপটিতে বেহুলা লক্ষ্মীন্দর মধুনিশি যাপনের পর কুপের ক্ষিতজলে স্নান করে তাতে শুদ্ধতা লাভ করতে সক্ষম হতেন।